Obrazovanje u ranom detinjstvu - koje su prednosti?\nStručnjaci za obrazovanje u detinjstvu tvrde da deca predškolskog uzrasta najbolje uče kada komuniciraju sa svojim vršnjacima\nKada je u pitanju rano obrazovanje dece – postoje razna istraživanja koja imaju suprotne rezultate.\nS jedne strane, postoji mnoštvo istraživanja koja sugerišu da deca koja imaju intezivno obrazovanje u dobi od 3 i 4 godine – zapravo ne napreduju u pogledu akademskih sposobnosti.\nS druge strane, postoji podjednako značajno istraživanje koje sugeriše da obrazovanje u ranom uzrastu deteta donosi duboku, celoživotnu prednost.\nOvo je vrlo osetljivo područje, gde su na snazi žestoke rasprave – i zaista je važno baviti se ovom tematikom.\nPrednosti ranog obrazovanja dece\nZa malu decu svako iskustvo ili susret predstavljaju priliku za učenje. Uče iz svega što vide, rade, čuju, osećaju, mirišu i ukuse. Deca uče od svih sa kojima komuniciraju (razgovaraju, igraju se, smeju se) i svuda gde idu.\nStudije sugerišu da kvalitetno predškolsko obrazovanje nudi čitav niz prednosti za decu, kao i njihovim porodicama i čitavim zajednicama. Stručnjaci za obrazovanje u detinjstvu tvrde da deca predškolskog uzrasta najbolje uče kada komuniciraju sa svojim vršnjacima, dobiju ljubazan tretman od roditelja i vaspitača i ne osećaju pritisak da uče.\nTakođe su predložili da deca najviše nauče kada obrazovne i nastavne aktivnosti čine samo mali segment njihovog dana, što je nešto na čemu naglašavaju kvalitetni predškolski programi.\nNeke od prednosti obrazovanja u ranom detinjstvu uključuju:\nPoboljšane socijalne veštine: Deca uče da se bolje povezuju sa drugom decom i odraslima. Predškolsko okruženje omogućava deci da steknu vitalne veštine koje im omogućavaju da slušaju druge i izražavaju sopstvene ideje, sklapaju prijateljstva, dele, sarađuju i postaju odgovorni za svoje postupke.\nBolji uspeh u osnovnoj školi: Poznato je da deca koja steknu rano obrazovanje imaju smanjenu potrebu za dodatnim učenjem u osnovnoj školi i šire. Kvalitetni predškolski programi pomažu u stvaranju jakih osnova za fizički, mentalni, emocionalni i socijalni razvoj deteta koji ga pripremaju za ceo život.\nPoboljšani rasponi pažnje: Deca su sklona da budu radoznala i zainteresovana za otkrivanje novih stvari. Kvalitetni programi za učenje u ranom detinjstvu maksimiziraju mogućnosti za otkrivanje novih iskustava, novog okruženja i novih prijatelja, a istovremeno održavaju ravnotežu sa sposobnošću da deca slušaju, učestvuju u grupnim zadacima, slede uputstva i rade samostalno – što sve razvija vitalnu životnu veštinu koncentracije.\nEntuzijazam za celoživotno učenje: Deca koja steknu kvalitetno obrazovanje u ranom detinjstvu navodno su samopouzdanija i znatiželjnija, zbog čega imaju bolji uspeh u osnovnoj školi. Deca uče kako da se nose sa izazovima i grade otpornost u vreme poteškoća. Takođe stiču dugoročno interesovanje za učenje različitih stvari, uključujući puštanje muzike, plesanje, pevanje, konstruisanje, kuvanje itd.\nStudije su pokazale da predškolski programi u ranom detinjstvu povećavaju verovatnoću da deca završe srednju školu sa manje problema u ponašanju, pohađaju fakultet i postanu odgovorni mladi odrasli.\nTagovi :obrazovanje u ranom detinjstvu, predškolsko obrazovanje, rano učenje, učenje


U okviru Sajma i konferencije zelene gradnje (Green Building Expo and Conference 2016) organizuje se okrugli sto (Green Schools Roundtable) u četvrtak 3. novembra 2016. Asistent nacionalnog koordinatora međunarodnog programa Eko-škole u Srbiji, Milena Tabašević, predstaviće program Eko-škole, aktivnosti unutar programa i primere dobre prakse, kao i Eko-paket projekat koji sprovodimo u okviru programa.\nMeđunarodni sajam i konferencija zelene gradnje – Green Building Expo and Conference 2016 biće održani od 02. do 04. novembra 2016. godine u BelExpo centru na Novom Beogradu. Ovo je najznačajniji događaj u jugoistočnoj Evropi koji je posvećen industriji održive gradnje. Green Building Expo and Conference 2016 u okviru konferencijskog dela donosi stručne i zanimljive panele, okrugle stolove, sastanke i radionice o svim područjima vezanim za zelenu gradnju. Program konferencije možete možete pogledati na sledećem linku .\nPosted in Ambasadori održivog razvoja i životne sredine, Eko-paket, Eko-škole, FEE, Milena Tabašević, Partnerstvo, Program, Projekat, Promocija, Životna sredina / Održivi razvoj Tagged aktivnosti zasnovane na znanju, Ambasadori održivog razvoja i životne sredine, Eco-Schools, Eko-paket Srbija, ENV.net related, obrazovanje, SDGs


Zvezda čeka 1.100.000 evra od Srđana Babića – Navijaci Srbija\nHome > Fudbal > Zvezda čeka 1.100.000 evra od Srđana Babića\nLetnij prelazni rok još je mesecima daleko, a već postoje nagoveštaji prvih priliva u kasu Crvene zvezde i to iz Portugala.\nOdmah nakon septembarskog dolaska na pozajmicu u Famalikao iz Crvene zvezde, Srđan Babić se ustalio među starterima portugalskog kluba i postao neizostavni deo defanzive člana Primeire koji je prema pisanjima A Bole spreman da otkupi štopera od crveno-belih.\nPrema pisanju uglednog portugalskog medija, Babić je igrama opravdao poverenje rukovodstva i stručnog štaba te je Famalikao spreman da na kraju sezone plati otkupnu klauzulu u visini od 1.100.000 evra za 24-godišnjeg defanzivca.\nBabić je od dolaska na Pirineje brzo zaradio glavnu ulogu u poslednjoj liniji, te je do danas odigrao 25 zvaničnih duela za aktuelni klub propustivši u prvenstvu samo gostovanje Belenensea zbog žutih kartona. Srpski internacionalac uspeo je da dokaže kvalitete uprkos činjenici da Famalikau ne ide baš najbolje u prvenstvu i da je početkom meseca ekipu preuzeo treći strateg u aktuelnoj sezoni.\nKlub koji trenutno zauzima 14. poziciju i nalazi se dva boda iznad opasne zone, sezonu je počeo sa Žoaom Pedrom Souzom na klupi, a portugalski strateg koji se na funkciji zadržao do kraja januara iskoristio je pun Babićev potencijal. Štoper je potom uspeo da se nametne i kod Silasa koji se ispostavio kao prelazno rešenje i tim je vodio na samo šest utakmica, a mesto startera nije izgubio ni u prva dva meča pod komandom Iva Vieire.\nOdlične igre i činjenica da je zadovoljio kriterijume razlog je zbog kojeg ga je klub sa severa Portugala stavio na listu prioriteta kada je u pitanju letnji prelazni rok. Naime, u koliko klub obezbedi opstanak cilj rukovodstva je da zadrže Ugartea i kapitena Gustava Asunsaa, ali i da otkupe Rubena Vinagrija i Srđana Babića.\nUkoliko se ostvari plan Famalikaa i Babić ostane u članu Primeire biće to transfer po gotovo identičnom scenariju po kojem je štoper stigao u Crvenu zvezdu. Podsetimo, nekadašnji svetski prvak sa Orlićima u Ljutice Bogdana je stigao leta 2017. godine na jednogodišnju pozajmicu, a na kraju sezone crveno-beli su iskoristili otkupnu klauzulu u visini od 800.000 evra i zadržali defanzivca rođenog u Banjaluci. Defanzivac je tokom mandata Vladana Milojevića bio važan šraf u rotaciji među štoperima koje su činili još i Miloš Degenek i Nemanja Milunović, međutim u projekcijama Dejana Stankovića pao je u drugi plan te je pozajmica usledila kao logičan rasplet.\nBabić je u dresu Zvezde odigrao 79 utakmica i okitio se sa tri šampionske krune nakon čega je, početkom aktuelne sezone otišao u pečalbu na Pirinejsko poluostvro. Štoper koji je seniorski debi upisao za Vojvodinu u čijoj je školi i stasao, 2015. godine je iz Novog Sada otišao u Sosijedad za 1.000.000 evra gde se zadržao do povratka u Srbiju.\nRadonjićeva analiza: Izdržali smo njihov udar, gradili igru, pogađali, bili dobri u odbrani…


Savet za poljoprivredu: Korupcija u najavi | Српски покрет Двери\nAl Dahra doo Irig je kupila prošle godine za 105 050 000 evra 16 785 hektara poljoprivrednog zemljišta, prateće objekte i poljoprivrednu mehanizaciju od PKB-a.\nU ukupnoj masi poljoprivredno zemljište je plaćeno oko 80 miliona evra, odnosno oko 4 700 evra po jednom hektaru, što je svakako višestruko niža cena od tržišne, čemu u prilog govori činjenica da preostali neprodati deo PKB-a u površini od 55 hektara tržištu je ponuđeno po početnoj ceni od 38 700 evra za jedan hektar.\nKompletan postupak prodaje PKB-a je bio veoma netransparentan i sama činjenica da za kupovinu ovakvog dragulja srpske poljoprivrede se javio svega jedan zainteresovan pravni subjekt, iako znamo da u proteklih par godina pri samoj najavi da bi se PKB mogao prodati, bile su zainteresovane desetine domaćih i stranih firmi.\nSrpski pokret Dveri se pita zašto su od kupovine odustali srpski „kraljevi“ šećera, mesa, trgovinskih lanaca i drugi prehrambeni „kraljevi“?! Da li su uslovljeni, zaplašeni ili ucenjeni?\nŠiroj srpskoj javnosti je poznato da je Ministarstvo građevinarstva, saobraćaja i infrastrukture objavilo prostorni plan u kome se vidi da je nemoguće izgraditi planirani autoput Beograd-Zrenjanin, a da se tom prilikom profilom auto puta ne prolazi kroz novokupljene parcele Al Dahre doo Irig.\nKako nezvanično Srpski pokret Dveri saznaje, aktuelni režim planira da za potrebe izgradnje autoputa Beograd-Zrenjanin od svojih prijatelja iz Al Dahre doo Irig otkupi poljoprivredno zemljište po početnoj ceni od najmanje 38 700 evra po hektaru, što je preko 8 puta skuplje od onoga što je država prošle godine prodala AL Dahri.\nProsto je neverovatno koliko aktuelni režim, a posebno predsednik države se odnose nedomaćinski, diletantski , reklo bi se i kriminalno prema imovini države i naroda. Pa, zar je normalno 2018.prodati poljoprivredno zemljište za koje sa sigurnošću znate da vam je neophodno za izgradnju autoputa? Šta je u pitanju? Zato što si pametan „Aco Srbine“, ili zato što voliš pare?\nSrpski pokret Dveri upozorava javnost i aktuelni režim da je u najavi kriminal i korupcija za koju će neko pre ili kasnije morati odgovarati.\nSavet za selo i poljoprivredu Srpskog pokreta Dveri\nTagged korpucijaPKBSavet za selo i poljoprivredu


Kuda vodi Put svile? - Dani 1051 - 29.12.2017.\nKineske investicije: Velika šansa ili predizborna kampanja u BiH\nKuda vodi Put svile?\nZa predstavnike vlasti nema dileme, kineski krediti i investicije su šansa za razvoj, povećanje BDP-a i zaposlenosti. Stručnjaci su oprezniji zbog političke klime u BiH, ali i činjenice da BiH ipak nije u fokusu kineske politike\nU okviru kineskog programa Jedan pojas, jedan put, predstavnici BiH i Kine su sklopili memorandume i sporazume za projekte čija vrijednost bi mogla premašiti tri milijarde maraka. Najviše interesa Kinezi su izrazili za sektor energetike, gdje se naredne godine očekuje početak gradnje termobloka 7 u Tuzli, a potpisan je i memorandum o saradnji na realizaciji projekta Rudnik i Termoelektrana Kamengrad u Sanskom Mostu.\nTakođer, potpisani su sporazum i ugovor u vezi sa izgradnjom autoputa od Banje Luke do Novog Grada i rekonstrukcijom pruge od Banje Luke do granice sa Hrvatskom. Kineski investitori su zainteresovani i za druga ulaganja, a saradnja dvije zemlje bi trebala biti unaprijeđena i sporazumima o bezviznom režimu i poljoprivrednoj saradnji.\nI novac i pamet\nNa kineske investicije političari u regionu uglavnom gledaju blagonaklono iako su mnoge od njih tek u pripremnoj fazi, dok stručnjaci pozivaju na oprez, prvenstveno zbog nedostatka vizije na domaćoj političkoj sceni.\n“Ako smo objektivni, onda na primjeru dogovora oko gradnje TE Tuzla, što bi se, po mom mišljenju, trebalo desiti naredne godine, evidentno je da od faze sporazuma do realizacije može proteći puno vremena. Ja bih iskreno bio zadovoljan da jedan projekat godišnje doživi finalizaciju”, za Dane je istakao ministar vanjske trgovine BiH Mirko Šarović.


Pivo i dobra muzika ispod Kalemegdana - Kultura - Dnevni list Danas\nPočetna » Kultura » Pivo i dobra muzika ispod Kalemegdana\nPivo i dobra muzika ispod Kalemegdana\nPeti festival piva Belgrade Beer Fest počinje danas i do nedelje će u podnožju Kalemegdanske tvrđave okupiti ljubitelje ovog pića i dobre muzike. Po prvi put ove godine biće postavljene dve bine, već uobičajena kod Nebojšine kule, gde će nastupati muzički bendovi, i bina kod Zindan kapije sa koje će publiku zabavljati didžejevi.\nPeti festival piva Belgrade Beer Fest počinje danas i do nedelje će u podnožju Kalemegdanske tvrđave okupiti ljubitelje ovog pića i dobre muzike. Po prvi put ove godine biće postavljene dve bine, već uobičajena kod Nebojšine kule, gde će nastupati muzički bendovi, i bina kod Zindan kapije sa koje će publiku zabavljati didžejevi. Tako će večeras na glavnoj bini nastupiti domaće grupe, Triger, Guns ’n’ Roses tribute, Đura i mornari, Čutura, Blaža i kljunovi, EKV revisited, Luis, Neno Belan i Fiumens iz Hrvatske, ali i grupa Octoberfest iz Velike Britanije koja svira na istoimenom festivalu piva u Minhenu.\nU narednim danima na glavnoj sceni sviraće i Van Gog, Del Arno bend, Kristali, Deca loših muzičara, Ortodoks Kelts, So Sabi, rep grupe Beogradski sindikat i Bed kopi, kao i izvođači iz susednih država Psiho modo pop i Vlatko Stefanovski.\nNaravno, osim u dobroj muzici oko 700 hiljada posetilaca, koliko organizatori očekuju za pet dana festivala, moći će svakog dana od 10 ujutro do četiri ujutro narednog dana da uživa u pivu koje će se točiti na 60 štandova. Domaće pivo prodavaće se po ceni od 60 do 80 dinara, a strano po ceni do 150 dinara.\nKao i prethodnih godina posetioci će moći da se nadmeću u brzom ispijanju piva, što dužem držanju krigli, potrazi za blagom (naravno pivom), a poslednje večeri neće izostati ni izbor za mis mokre majice. Ove godine Festival ima i humanitarni karakter jer će na dvadesetak lokacija biti postavljeni sandučići Crvenog krsta sa volonterima te organizacije. U njih će ljudi dobre volje moći da ubace novac koji će posle biti iskorišćen za kupovinu novogodišnjih paketića za decu sa Kosova u okviru akcije „Jedan paketić, mnogo ljubavi“.\nSpremljene fotelje za Miškovića i Bradajića


RTCG - Radio Televizija Crne Gore - Nacionalni javni servis :: Politika :: "Opštini Tivat prijeti finansijska blokada"\nCRNOGORSKA SAOPŠTILA 21. 02. 2019. 13:47 >> 13:15 0\n"Opštini Tivat prijeti finansijska blokada"\nTivatski odbor Crnogorske saopštio je da Opštini Tivat prijeti finansijska blokada zbog zarobljenog novca u Atlas banci.\nKako su kazali, Opština Tivat na svom tekućem računu u Atlas banci ima 1.653.840eura, dok 261.846 eura ima položeno u formi oročenog depozita, što zajedno iznosi 1.915.686,89 eura.\n„Imajući u vidu paniku kod deponenata, čak i da se izvrši dokapitalizacija i banka dobije novog vlasnika, vrlo je vjerovatno da će uslijediti stampedo štediša i propast banke. U dugoročnom postupku najvjerovatniji je scenario da će Opština Tivat dobiti samo mrvice od dva miliona eura koja su joj zarobljena u Atlas banci,“ izjavio je Goran Božović, predsjednik OO Crnogorske Tivat i član Predsjedništva Crnogorske.\nIz Crnogorske se pitaju da li je rukovodstvo Opštine planiralo da obavijesti svoje građane o ovoj zabrinjavajućoj situaciji "ili pak nijesu željeli da uznemiravaju javnost poraznom nesposobnošću koju demonstriraju svakodnevno".\n"Takođe, upitno je i kakvu koordinaciju i jedinstvo imaju unutar partije, kojima se ovih dana DPS diči, kad iz vrha nijesu dobili signal da spašavaju sredstva prije blokade navedene banke, a da ne govorimo o neinformisanosti i nesposobnosti da se prepoznaju finansijski rizici na tržištu kapitala", saopšteno je iz Crnogorske.\nOni su naglasili da ukupan iznos blokiranih sredstava u Atlas banci iznosi više od 14 mjesečnih neto plata svih zaposlenih u lokalnoj upravi Opštine Tivat, planiranih budžetom za 2019.\n"Adekvatna odgovornost rukovodstva Opštine Tivat je najmanje što Crnogorska očekuje za štetu od dva miliona eura pričinjenu Opštini Tivat u ovom slučaju, kao i za ostalu jasno identifikovanu materijalnu štetu, što je posljedica loših odluka neodgovornih pojedinaca. Jasno je da se političkim strukturama koje delegiraju nesposobne i neodgovrne pojedince na najodgovornije funkcije više ne smije dati prostora, ako želimo budućnost", poručili su iz Crnogorske.


Saopštenje OO SNS Novi Bečej\nOpštinski odbor Novi Bečej Srpske napredne stranke saopštava da odbornici koji su podržali Srpsku naprednu stranku u formiranju vlasti u opštini Novi Bečej jesu samostalni odbornici, ugledne i stručne ličnosti iz opštine Novi Bečej.\nOvi odbornici nisu članovi Demokratske stranke, mandate su obezbedili na listi grupe građana „Milivoj Vrebalov- Miša Vrebalov“ ali su nezavisni u svom radu i formirali su svoj, poseban, odbornički klub. Srpska napredna stranka nije napravila koaliciju sa Demokratskom strankom u opštini Novi Bečej niti će praviti koaliciju sa njom, a pogotovo ne sa Milivojem Vrebalov. Što se tiče afere Heterlend pravosudni organi će dati poslednju reč.\nOpštinskog odbora Novi Bečej


Iran preuzeo odgovornost za raketni napad na severni Kurdistan u Iraku | Restart Magazin\nIran preuzeo odgovornost za raketni napad na severni Kurdistan u Iraku\n13/03/2022 13/03/2022 Urednik\nТехеран (ЕПА/Abedin Taherkenareh)\nTEHERAN- Iranska Revolucionarna garda preuzela je danas odgovornost za raketni napad na severni Kurdistan u Iraku, kod kompleksa američkog konzulata, tvrdeći da im je meta bio izraelski „strateški centar” i zapretila je Izraelu novim „razornim” odgovorima.\nSaopštenje je objavljeno na portalu iranske garde Sepah Njus.\nNa američki konzulat u Erbilu, glavnom gradu autonomnog Kurdistana u severnom Iraku, jutros je ispaljeno 12 balističkih projektila, saopštile su lokalne vlasti navodeći da u napadu nema žrtava ali da je pričinjena materijalna šteta, prenosi Beta-AFP.\nRakete su ispaljene sa teritorije van granica Iraka i Kurdistana, sa istoka, rekli su zvaničnici.\nPrema tekstu saopštenja iranske Revolucionarne garde oni su uzvratili na nedavne zločine cionističkog režima, što se odnosi na izraelski napad u ponedeljak u Siriji, kada su ubijena njihova dva oficira.\nPortparol Stejt departmenta rekao je danas da u napadu nije bilo ni štete ni žrtava u objektima američke vlade.\nU današnjem saopštenju iranska Revolucinarna garda zapretila je Izraelu „teškim, odlučnim i razornim odgovorima na njihove zločine”.\nOd početka rata u Siriji pre 11 godina Izrael je sproveo stotine vazdušnih udara na svog suseda ciljajući položaje vojske kao i boraca libanskog Hezbolaha i drugih milicija koje Teheran podržava. Izreal retko komentariše te udare ali navodi da neće dozvoliti svom neprijatelju Iranu da proširi svoj uticaj u Siriji.\nFrancuzi reagovali na napad u Iraku\nPARIZ– Francusko ministarstvo spoljnih poslova saopštilo je danas da je napad balističkih projektila koji su pogodili regionalni kurdski grad u Iraku, Erbil, ugrozio napore da se zaključe nuklearni pregovori sa Iranom.\nKako je rekao portparol francuskog ministarstva, napad je takođe ugrozio stabilnost u Iraku i širem regionu, prenosi agencija Rojters.\nPrethodno je Iranska Revolucionarna garda preuzela odgovornost za napad desetak balističkih projektila koji su pogodili regionalni kurdski grad u Iraku, Erbil u ranim jutarnjim satima, javili su iranski državni mediji.\nMediji navode da je napad izveden na izraelske „strateške centre” u Erbilu, prenosi Tanjug.\nDesetak balističkih raketa lansiranih izvan Iraka, gađale su novu zgradu američkog konzulata, izazvale materijalnu štetu, a jedan civil je povređen, saopšteno je iz kurdskog ministarstva unutrašnjih poslova.\n← Hrvatska će od Amerike tražiti postavljanje protivvazdušnog sistema „Patriot”\nVartolomej poziva na prekid „nasilja i krvoprolića” →\nRojters: Policija vodenim topovima na demonstrante u Minsku


Planiranje implementacije ISMS\nZaštita informacione imovine (u daljem tekstu: informacija) je ciklično ponavljani proces bez trajnog odredišta, koji zahteva neprekidno poboljšavanje i reinženjering, pre svega zbog stalnih promena tehnologija, organizacionih rešenja, poslovnog okruženja i sve sofisticiranijih napada na informacije u Internet okruženju. Svaki reinženjering sistema zaštite u organizaciji treba planirati kao poseban projekat, zbog kompleksnosti zahteva, koji uključuju organizaciju sistema zaštite, izbor metodologije i procenu rizika, izradu politike i procedura zaštite, izbor i implementaciju kontrola (mera) zaštite.\nPlaniranje implementacije ISMS menadžment sistema, kao prva i kritična faza PDCA procesnog pristupa (modela) uključuje odluke za brojna značajna pitanja koja direktno utiču na uspeh procesa implementacije, kontrole i provere operativnog rada i poboljšanje ISMS menadžment sistema. Ključne aktivnosti u fazi planiranja su definisanje obima i granica ISMS procesa, izbor metodologije i procena rizika bezbednosti informacija, gap analiza, izrada SoA dokumenta, ISMS politike, politika (pravilnika) i procedura komponenti sistema zaštite.\nCilj ovog bloka je da interaktivnim pristupom, maksimalno prilagođenim kompetencijama polaznika, omogući razumevanje faze planiranja PDCA procesa za uspostavljanje i implementaciju ISMS-a u kontekstu specifične organizacije i okruženja. Po završetku ovog modula polaznici će:\n· Razumeti šta su obavezne i ključne faze procesa uspostavljanja ISMS-a\n· Razumeti i prepoznati potrebu i adekvatnu metodu za procenu operativnog rizika organizacije\n· Naučiti određivati kriterijume za evaluaciju operativnog rizika organizacije\n· Razumeti i naučiti kako se i odakle biraju kontrole za smanjenje operativnog rizika\n· Razumeti značaj i naučiti izraditi dokument “Izjava o primenljiivosti” (SoA).\n· Razumeti i naučiti kako se piše efektivna politika zaštite


banka Архиве - Stranica 2 od 5 - Biznis i Finansije\nHome\tTags\tPosts tagged with "banka"\nPrva zajednička akcija članica NLB Grupe u Srbiji\nKlijenti Komercijalne i NLB Banke od sada mogu da koriste bankomate članica NLB Grupe u celom regionu bez ikakvih troškova.To znači da će klijenti iz Srbije dobiti priliku da svoja sredstva podižu debitnim karticama bez provizije na gotovo 1.500 lokacija na svim tržištima na kojima je NLB Grupa prisutna.\nPored toga, obe banke pokreću specijalnu akciju, u okviru koje će klijentima odobravati stambene i gotovinske kredite bez troškova obrade, a klijenti koji u promotivnom periodu otvore račun, bilo u Komercijalnoj ili NLB Banci, neće plaćati troškove održavanja računa do 30. septembra.\nPovodom prve zajedničke promotivne akcije dve banke, Vlastimir Vuković, predsednik Izvršnog odbora Komercijalne banke, rekao je da je ovo samo prvi korak ka realizaciji planova NLB Grupe usmerenih na još efikasniju podršku klijentima u svemu što ih očekuje.\n„Akvizicija Komercijalne banke od strane NLB Grupe je za nas izuzetno značajna jer smo njome došli u poziciju da na svim tržištima u regionu na kojima smo prisutni budemo jedna od tri najveće banke To nas čini izuzetno zainteresovanim za ovaj region i kvalitet života u njemu s jedne, a sa druge strane sistemski značajnom institucijom u ovom regionu. Zato nam je važno da iznova nalazimo načine da podržimo naše klijente, privredu i građane, i da im budemo pouzdan partner u realizaciji svih ličnih i poslovnih planova ”\nBranko Greganović, predsednik Izvršnog odbora NLB Banke, istakao je: “Pogodnosti koje nudimo u ovom trenutku samo su prva od aktivnosti usmerenih na podršku klijentima koju ćemo realizovati, a u narednom periodu ćemo razvijati savremena, lako dostupna rešenja, posebno u domenu digitalnih usluga, koja će nam omogućiti da svojim klijentima izađemo u susret u pravo vreme, na pravom mestu i pravim rešenjem “.\nItalijanska vlada muku muči da proda Monte dei Paschi di Siena, staru 549 godina, koju je država već spasavala dva puta od izbijanja svetske finansijske krize. Iako je grupa američkih investitora dala ponudu za kupovinu banke, u italijanskom ministarstvu finansija sumnjaju u njihovu stručnost, a još više u finansijsku sposobnost. S druge strane, požaljen kupac za italijansku vladu je UniCredit banka, ali u ovoj banci ne dele oduševljenje države da se upuste u ovakvu transakciju.\nItalijanska vlada godinama pokušava da nađe kupca za najstariju banku na svetu, ali sada kad se pojavio zainteresovani kupac, zvanični Rim sumnja da potencijalni investitori ne znaju ništa o bankarstvu, a upitno je i da li uopšte imaju dovoljno novca.\nKako piše Blumberg, pozivajući se na dva upućena izvora, još od prošlog Božića italijanska vlada na stolu ima ponudu za kupovinu banke Monte dei Paschi di Siena, stare 549 godina.\nPonudu je dala grupa američkih investitora koje predvodi bivši kongresmen Norman D. Diks, a njihov plan vredan četiri milijarde evra uključuje razvoj poslovanja banke s italijanskom dijasporom.\nAmerički investitori nude 900 miliona evra za državni udeo u Monte dei Paschi – banci koja neprekidno posluje od 1472. godine – te dodatna ulaganja radi pokrivanja kapitalnih potreba banke.\nInače, Monte dei Paschi di Siena je četvrta najveća banka u Italiji, sa dve hiljade poslovnica i preko pet miliona klijenata.\nMeđutim, izvori Blumberga iz italijanskog ministarstva finansija koji su želeli da ostanu anonimni, tvrde kako ponuda američkih investitora nije vredna razmatranja. Razlog je što potencijalni ulagači nemaju iskustvo u bankarskom poslovanju, a još veću sumnju pobuđuje činjenica da su podaci o kapitalu kojim raspolažu jako „mršavi“. Štaviše, u ministarstvu sumnjaju da Amerikanci uopšte imaju novca za završetak transakcije.\n„Kamen oko vrata“ italijanskoj vladi\nBanka je „kamen oko vrata“ italijanskoj vladi još od prvog spasavanja od propasti 2009. godine, nakon što je izbila svetska finansijska kriza. Posle drugog spasavanja 2017. i ubrizgavanja ukupno osam milijardi evra budžetskog novca, italijanska država ima više od 68 odsto udela. Ali svih ovih godina vlada ne uspeva da izađe iz vlasništva, što je postalo simbol za širi problem „čišćenja“ italijanske bankarske industrije od tereta loših kredita.\nItalija je obećala Evropskoj komisiji da će do kraja ove godine prodati svoj udeo u Monte dei Paschi. Pre pojavljivanja američkih investitora i pada prethodne vlade koju je predvodio Đuzepe Konte, ministarstvo finansija je pokušalo da uveri najveću banku u zemlji, UniCredit, da „proguta“ Monte dei Paschi.\nStoga ća nastojanja da se razmrsi ovo klupko biti jedan od ključnih zadataka za premijera Marija Dragija. Ali američka ponuda bi mogla znatno da mu oteža pronalaženje ne samo kvalitetnog finansijskog, nego i političkog rešenja.\nNaime, s obzirom da ministarstvo finansija smatra da Diksova grupa nije prihvatljiv ponuđač, Dragi ne može da prihvati ovu ponudu kao izlaz.\nS druge strane, činjenica da Amerikanci nisu povukli ponudu Dragiju će zakomplikovati situaciju, jer može dati argument onim političkim snagama u parlamantu kojima se ne sviđa ideja da se banka iz Sijene proda UniCredit-u.\nMateo Salvini, vođa desničarske Lige i ključni Dragijev politički saveznik, podsetio je u prošlonedeljnom intervjuu koliko politički može biti škakljiva odluka o sudbini najstarije italijanske banke.\nSalvini je upozorio kako bi vlada bila „luda“ da u ovom trenutku proda svoj udeo u banci, s obzirom da je cena akcija 80 odsto ispod vrednosti koju je italijanska država platila pre više od tri godine.\nO rešenju koje podrazumeva prodaju UniCredit banci počelo je da se govori nakon što je bivši ministar finansija Karlo Padoan – koji je vodio drugo spasavanje Monte dei Pachi – prošle jeseni postao predsednik tog bankarskog diva.\nPadoan je u tom planu imao podršku bivšeg ministra finansija Roberta Gvaltijerija, njegovog stranačkog kolege iz Demokratske stranke.\nMinistarstvo finansija počelo je tako da „ulepšava udavaču“. Budžet za 2021. uključuje poresku olakšicu od tri milijarde evra svakome ko želi da kupiti Monte dei Paschi. Uz to, italijanska vlada se obavezala da pokrije 10 milijardi evra obaveza, pa će prebaciti 15 milijardi evra problematičnih kredita u posebnu, „lošu banku“.\nUniCredit ne deli oduševljenje oko preuzimanja\nZvaničnici ministarstva finansija koji rade na predlogu ističu da je zamišljen tako da svako bude zainteresovan za kupovinu Monte dei Paschi banke. Međutim, stručnjaci u UniCredit banci nisu baš sigurni u to.\nIz te banke su istakli da bilo koje preuzimanje mora biti kapitalno neutralno i da štiti banku od pravnih rizika.\nDodatnu nesigurnost u celu priču unosi i nedavna ostavka koju je podneo Žan Pjer Mustije, doskorašnji izvršni direktor UniCredit banke, upravo zbog neslaganja sa Padoanom oko strategije spajanja i preuzimanja najstarije italijanske banke.\nFoto: Herbert Frank, Siena, Piazza Salimbeni (Bank Monte dei Paschi di Siena)\n22. marta 2021. 0 komentar\nSberbank Srbija otvara nove mogućnosti za partnerstva između Rusije i Srbije\nSberbank Srbija organizovala je, uz podršku Sberbank International, još jednu uspešnu B2B konferenciju na kojoj su ovoga puta neke od najznačajnijih domaćih kompanija iz prehrambene industrije predstavile svoje proizvodne potencijale vodećem ruskom trgovinskom lancu X5.\nBila je ovo online konferencija na kojoj su predstavnici osam domaćih kompanija predstavili svoje dosadašnje poslovanje i ključne proizvode, ali i opisali svoja iskustva u plasmanu na tržištu Ruske Federacije i na drugim stranim tržištima. Posebno mesto u ovim prezentacijama imali su organski i ekološki prihvatljivi proizvodi srpskih proizvođača, kao i proizvodi bez palminog ulja.\nSberbank Srbija je ovom prilikom sve učesnike još jednom upoznala sa svojim uslugama i podrškom namenjenom kompanijama koje se bave izvozom kako na tržište Rusije, tako i na ostala tržišta sveta. Poseban naglasak je bio na Sberbank uslugama međunarodnog faktoringa kao rešenju koje koristi sve veći broj preduzeća i kompanija u Srbiji i koje svim proizvođačima omogućava da dodatno unaprede svoju likvidnost i jednostavnije i brže naplate potraživanja.\n– Drago nam je da smo još jednom bili u prilici da okupimo privrednike iz Srbije i Rusije, da im omogućimo da se međusobno upoznaju i razmene iskustva. Zahvaljujući našoj inicijativi, kompanija X5 je već potpisala ugovor o poslovnoj saradnji sa jednim proizvođačem iz Srbije, dok su u pripremi još tri značajna ugovora sa domaćim proizvođačima hrane. U periodu koji sledi, nastavićemo da ohrabrujemo saradnju između kompanija u Srbiji i Rusiji, a ovom prilikom još jednom pozivamo sve domaće proizvođače koji planiraju plasman na tržištu Rusije da nas kontaktiraju kako bi ih upoznali sa svim pogodnostima naših usluga i velikom podrškom koju smo u svemu tome spremni da im pružimo – objasnio je Vladimir Bošković, član Izvršnog odbora Sberbank Srbija.\nNa ovoj zanimljivoj konferenciji, svoje usluge je predstavila i kompanija SberLogistics, upoznavši proizvođače iz Srbije sa brojnim pogodnostima i značajnom podrškom koju ova kompanija pruža svima koji planiraju veliki uvoz i izvoz sa različitih lokacija u svetu, kao i sve propratne logističke usluge i asistenciju.\n– Tokom 2020. godini trgovinska razmena između Rusije i Srbije je premašila dve milijarde evra. U izuzetno konkurentnom i izazovnom okruženju, Sberbank nastavlja da stvara nove mogućnosti za rast poslovanja svih svojih klijente i partnere, kako u Rusiji, tako i u drugim zemljama. Rusija je perspektivna regija za promociju i plasman srpske robe, a nama će to pomoći da srpskim proizvodima zamenimo robu iz drugih zemalja, čiji je plasman otežan zbog sankcija. Sberbank International i sve Sberbank članice pružaju sveobuhvatne finansijske usluge svojim klijentima, omogućavajući im da posluju efikasno i bez gubitaka – istakao je potpredsednik Sberbank International Timur Kozintsev, povodom upravo održane B2B konferencije.\nU četvrtoj seriji Startup partnerskog programa, OTP grupa započinje tromesečnu saradnju sa 15 razvijenih startup i scaleup kompanija. Uz učešće mađarske centrale i inostranih subsidijara OTP grupe, inovativni timovi odabrani od 469 kandidata imaće priliku da testiraju svoje proizvode i usluge uz podršku posvećenih mentora. Uz intenzivnu podršku OTP LAB-a i priznatih profesionalnih stručnjaka, odabrane startup kompanije imaće priliku da dokažu svoju podobnost za dugoročnu saradnju sa bankarskom grupom.\nNadovezujući se na uspehe iz prethodnih godina, OTP Startup partnerski program započeo je svoju seriju 2020.– 2021. uz aktivno učešće bankarske grupe. Tako su članice koje pokrivaju 11 zemalja tražile startup partnere za gotovo 100 inovacionih potreba tokom jeseni 2020. godine. U periodu prijave od 15. septembra do 23. oktobra 2020. godine, broj prijava startup kompanija oborio je novi rekord sa 469 pristiglih prijava iz ukupno 51 zemlje, 27% više od prijava koje su primljene u prethodnoj seriji.\nNa dvodnevnom događaju Dani selekcije, više od 200 učesnika iz 25 zemalja, uključujući eksperte iz Grupe i predstavnike startup kompanija, zajedno su radili na pilot projektima preporučenim za implementaciju. Tokom pilot faze koja se odvija od 1. marta do 26. maja, 15 startup kompanija sarađivaće sa bankama iz OTP grupe u Srbiji, Ukrajini, Bugarskoj, Albaniji i Crnoj Gori, kao i sa centralom u Mađarskoj. Timovi sa uspešno završenim pilot projektom biće pozvani u šestomesečnu fazu implementacije koja nudi podršku za praktičnu primenu njihovih testiranih, inovativnih rešenja. OTP banka Srbija i Vojvođanska banka blisko sarađuju sa četiri startap kompanije, čime dokazuju svoju posvećenost inovacijama i praktično iskustvo koje imaju u saradnji sa startap zajednicom u Srbiji. Već drugu godinu, srpske članice OTP grupe učestvuju u Programu.\nTokom 2019. i 2020. godine, tim Direkcije za privredu Vojvođanske banke aktivno je radio zajedno sa startapom Scolvo iz Mađarske na razvoju posebne mobilne aplikacije za podršku prodaji u segmentu privrede upravo kroz prethodni poziv OTP Startup Partnerskog Programa, a što je rezultiralo da se danas ta aplikacija koristi u Vojvođanskoj banci, a uskoro će se koristiti i u OTP banci Srbija.\nZainteresovane kompanije su se mogle prijaviti za Program u okviru šest tema: napredna analitika podataka, korisničko iskustvo i servisiranje, interna efikasnost, inovacije proizvoda u poslovanju sa građanima i kompanijama, kao i potpuno nova i nestandardna rešenja izvan gore navedenih kategorija.\nAktivnosti odabranih startup kompanija dobro se uklapaju u jednu od gore navedenih tema:\n• Dve kompanije se fokusiraju na podršku procesima kreditiranja analitičkim mogućnostima koje menjaju pravila igre: rešenje za kreditni rejting kompanije Cantab PI oslanja se na analitiku podataka o transakcijama, a softver kompanije Katabat za digitalnu naplatu dizajniran je da pruži bolju podršku klijentima koji su u kašnjenju. Sofisticirane analitičke metode kompanije Orgnostic omogućavaju veću fleksibilnost u procesima izveštavanja o ljudskim resursima, dok se platforma za automatizaciju kompanije Amplyfi koristi za automatizaciju detaljne provere klijenta.\n• Personalizovanu korisničku uslugu podržavaju rešenja za poslovnu inteligenciju tri kompanije. Dok Xeerpa pruža korisne informacije na osnovu prisutnosti na društvenim mrežama, Abaka i W.UP koriste veštačku inteligenciju kako bi obezbedili personalizovane ponude za različite vrste proizvoda.\n• Feedier obezbjeđuje integrisano, digitalno upravljanje svetom korisničkog iskustva, Spitch nudi glasovnu autentifikaciju i chatbot rešenja (računarski program za automatizovane razgovore sa korisnikom) za kontakt centre i Ubanquity razvija aplikaciju programa lojalnosti koja je jednostavna za upotrebu, optimizovana za mobilne uređaje i takođe doprinosi poboljšanju korisničkog iskustva.\n• Dve kompanije se fokusiraju na razvoj inovativnih bankarskih proizvoda: PiggyBanx sa svojom virtuelnom kasicom kombinujući finansijsko obrazovanje dece sa elementima igre i Appraiser.ai sa rešenjem koje pomaže korisnicima prilikom kupovine kuće i povezanim procesima apliciranja za kredit.\n• Proworx doprinosi unapređenju interne efikasnosti putem digitalne platforme za rezervisanje i distribuciju marketinškog POS materijala koji će se koristiti u mreži filijala. Tim Lumeer dizajnirao je platformu za podsticanje digitalne saradnje na nivou Grupe, a Mentessa je razvila platformu za digitalno mentorstvo kolega.\n„Četvrtu godinu zaredom Program omogućava bankarskoj grupi pristup najboljim rešenjima startup kompanija na globalom nivou, a razvoj i validaciju njihovog proizvoda sada podržavaju bankarski stručnjaci iz 11 zemalja. Naš cilj je da održimo visoke profesionalne standarde Programa i verujem da sve veće učešće poslovnih jedinica OTP-a i sve veće interesovanje startup kompanija svedoče o uspehu naše inicijative. Ponosni smo što možemo reći da broj kompanija koje nastavljaju saradnju sa bankarskom grupom izvan pilot faze raste iz godine u godinu“, izjavio je András Fischer, rukovodilac Odeljenja za inovacije u poslovanju sa stanovništvom u OTP banci Mađarska.\nOdabranih 15 startup kompanija koje su se pridružile Programu su iz 10 različitih zemalja (Ujedinjeno Kraljevstvo, Bugarska, Mađarska, Francuska, Sjedinjene Države, Republika Češka, Nemačka, Irska, Švajcarska i Španija). Tokom posebnih nedelja u okviru tromesečne pilot faze, predstavnici kompanija mogu učestvovati u sveobuhvatnim online radionicama sa svojim mentorskim poslovnim jedinicama OTP-a. Uz to, obuke i individualne mentorske sesije prilagođene nivoima zrelosti startup kompanija pomoći će timovima u poslovnom razvoju. Pilot period se završava 26. maja Demo danom, kada će startup kompanije predstaviti naučene lekcije i rezultate pilot projekata stručnjacima i menadžmentu bankarske grupe, kao i vodećim međunarodnim korporacijama koje podržavaju Program u svojstvu partnera.\nKoliko je poslovanje Agrobanke banke koštalo poreske obveznike u Srbiji\nIako je prvom presudom u slučaju malverzacija sa dodeljivanjem kredita u Agrobanci, na koju se čekalo više od sedam godina, desetak optuženih oglašeno krivim i osuđeno na ukupno 23 godine zatvora, šteta naneta poveriocima, državi i malim akcionarima ni približno ne može da se nadoknadi.\nNeka dugovanja pokrila Poštanska štedionica\nSpisak nenaplaćenih zajmova\nPrinudna uprava nije mogla da ispravi gubitak\n17. februara 2021. 0 komentar\nNLB banka teško do željenog praga za prinudni otkup akcija\nby bifadmin 14. februara 2021.\nSlovenačka NLB banka, koja je vlasnik 83,23 odsto kapitala Komercijalne banke, planira da preuzme preostale obične i celokupnu emisiju prioritetnih akcija i postane vlasnik 90 odsto kapitala te banke, rekao je danas predstavnik brokerske kuće Momentum Nenad Gujaničić.\n„Cilj većinskog vlasnika NLB banke je verovatno da dostigne prag od 90 odsto akcija i da prinudnim otkupom akcija malih akcionara postane vlasnik 100 odsto kapitala“, rekao je Gujaničić za Betu.\nNLB banka obavestila je pre dva dana vlasnike akcija Komercijalne banke o nameri da otkupi 2,82 miliona običnih akcija banke, što je 16,77 odsto od ukupnog broja, kao i 373.510 prioritetnih akcija, a to je 100 odsto od ukupnog broja.\nVećinski vlasnik nema obavezu i prema manjinskim akcionarima\nPonuda manjinskim akcionarima, je prema njegovim rečima, došla kao iznenađenje jer prema zakonima Srbije kupovinom akcija od države većinski vlasnik nema istu obavezu i prema manjinskim akcionarima „što najbolje pokazuje koliko su zaštićeni“.\nGujaničić je rekao da se Komercijalna banka neće kotirati na Beogradskoj berzi ako NLB banka postane vlasnik 100 odsto kapitala te banke čime se smanjuje potencijalni obim trgovanja na berzi i urušava domaće tržište kapitala.\nKada se, kako je rekao, neka kompanija povuče sa berze ona prelazi u niži nivo organizacione forme koji podrazumeva manje transparentno poslovanje jer kompanija ne mora da objavljuje kvartalne finansijske izveštaje pošto ima samo jednog akcionara.\nU slučaju banaka, ta transparentnost je, prema njegovim rečima, ipak nešto veća jer zakoni i Narodna banka Srbije nalažu objavljivanje nerevidiranih tromesečnih finansijskih izveštaja.\nDržava Srbija i njene institucije, prema rečima Gujaničića, godinama ne jačaju berzu, odnosno, nedelovanjem je urušavaju.\n„Primer Komercijalne banke govori u prilog tome jer je naša država mogla privatizovati Komercijalnu banku inicijalnom javnom ponudom akcija kao što je to uradila slovenačka država sa NLB bankom“, rekao je Gujaničić.\nDodao je da NLB banka prodata inicijalnom javnom ponudom, država Slovenija je zadržala vlasništvo u njoj od 25 odsto i banka se kotira na berzi u Ljubljani.\nVlasništvo u Komercijalnoj banci divesifikovano\nGujaničić je rekao da je preostalo vlasništvo u Komercijalnoj banci divesifikovano i da možda neće biti lako NLB banci da otkupi 6,77 odsto kapitala kako bi dostigla udeo od 90 odsto, ali i „ako se to ne desi ovaj put svakako će se desiti veoma brzo i banka će biti delistirana sa berze“.\nNLB je najavila da će ponuda za preuzimanje biti objavljena po dobijanju odobrenja Komisije za hartije od vrednosti.\nTa banka je krajem prošle godine preuzela 83,23 odsto običnih akcija Komercijalne banke za 387 miliona evra, što je 27,65 evra odnosno 3.250 dinara po akciji, a to će, kako je ocenio Gujaničić, verovatno biti i cena u očekivanoj ponudi za preuzimanje akcija.\nPrioritetne akcije su, kako je rekao, prema aktuelnoj regulativi likvidne, pa će minimalna cena u ponudi za preuzimanje biti 935 dinara.\nNLB baci će, kako je rekao, biti teško da dođe do željenog praga za prinudni otkup s obzirom na to da se celokupna emisija akcija nalazi u rukama većeg broja malih akcionara.\nKomercijalna banka je, prema njegovim rečima, trenutno druga po veličini kompanija na Beogradskoj berzi i njeno delistiranje će predstavljati veliki gubitak za tržište.\n„Od velikih kompanija na berzi ostaje samo Naftna industrija Srbije (NIS) u kojoj država ima 30 odsto vlasništva, pored Gazproma koji je većinski vlasnik sa 56,2 odsto“, rekao je Gujaničić.\nIstakao je da „ostale velike domaće kompanije država i dalje drži pod ‘staklenim’ zvonom, posebno Telekom Srbije koji je akcionarsko drušvo sa pet miliona akcionara već više od osam godina“.\n„Sličnim putem će, verovatno ići i Elektroprivreda Srbije (EPS) čije akcije građani treba besplatno da dobiju, što najbolje pokazuje da ne postoji politička volja za transparentno poslovanje velikih domaćih kompanija“, rekao je Gujaničić.\n14. februara 2021. 0 komentar\nNakon dobijene saglasnosti NBS i razrešenja dosadašnjeg Izvršnog odbora, zvanično su stupili na dužnost 4.februara 2021. godine i preuzeli upravljanje Komercijalnom bankom Vlastimir Vuković, kao predsednik IO i Dejan Janjatović, kao zamenik predsednika IO. Zajedno sa Dragišom Stanojevićem, koji je zadužen zainformacione tehnologije i bankarske operacije, oni su okosnica petočlanog tima koji će voditi Komercijalnu banku, članicu NLB grupe u narednom periodu.\n„Za mene je velika čast, priznanje i privilegija da vodim jednu od najvećih banaka u Srbiji, ali i obaveza i izazov.Siguran sam da će Komercijalna banka, sada u okviru NLB Grupe, postati lider srpskog bankarskog sektora.Ubeđen sam da će sinergijom dva snažna i ugledna brenda, kao što su NLB i Komercijalna banka, klijenti dobitinovi kvalitet koji je uz stabilnost i efikasnost, uslov za lidersku poziciju regionu“, izjavio je Vlastimir Vuković,nakon zvaničnog imenovanja.\n„Naš fokus, biće stavljen na unapređenje poslovanja, poboljšanje usluga klijentima, ali i pružanje podrškerazvoju zaposlenih. Verujemo da ćemo zajedno sa našim zaposlenima, a najviše zahvaljujući velikoj prodršci ipoverenju klijenata, opravdati i unaprediti položaj koji Komercijalna banka i NLB Grupa imaju na finansijskomtržištu Srbije“, stav je Dejana Janjatovića, zamenika predsednika IO.\n4. februara 2021. 0 komentar\nBankarske usluge od početka ove godine poskupele su od 15 do 60 odsto\nOdržavanje računa, isplata gotovine, SMS obaveštenja, korišćenje bankomata i druge uobičajene bankarske usluge od početka ove godine poskupele su od 15 do 60 odsto. Još tokom decembra, banke koje su spremile nove tarifnike, obavestile su svoje klijente preko interneta i mejlom.\nTako, od početka ovog meseca, u pojedinim bankama, vođenje platnog računa i ostalih dinarskih računa košta 190 dinara. Za SMS obaveštenja tokom meseca će umesto 70 biti potrebno 100 dinara, a minimalna naknada za isplatu keša korišćenjem platne kartice na bankomatu ili šalteru druge banke, umesto 150 koštaće 200 dinara.\nZa 200 dinara, ili gotovo 70 odsto poskupeće usluga za zamenu kartice ako je ukradena ili izgubljena, umesto 300 na 500 dinara. Uvedena je i naknada za upit stanja na bankomatu uz pomoć kreditne kartice od 40 dinara.\nProvizija za podizanje gotovine na bankomatu banke kod koje građani nemaju račun prema novom tarifniku iznosi od 20 do 240 dinara za najniže iznose.\nIz Udruženja banaka kažu da je prema Zakonu o bankama, svaka u obavezi da donese i objavi Opšte uslove o poslovanju. Kažu da im banke ne dostavljaju izmene cenovnika i da je to poslovna politika svake od njih. Tvrde da nema ustaljenih pravila i da svaka banka donosi svoju tarifnu politiku, ali da korekcija cena ne ide uvek u pravcu povećanja i da se često dešava da se cene naknada za pojedine usluge snižavaju, kao i da su mnoge besplatne.\nSvaka banka je samostalna u odluci o ceni svojih usluga\nIz Narodne banke Srbije (NBS) kažu da banke u skladu sa Zakonom o platnim uslugama, imaju obavezu da informišu svoje korisnike pismenim putem najmanje dva meseca ranije.\n“Korisnik platnih usluga nije dužan da prihvati povećanje naknada za platne usluge koje banka pruža i može raskinuti okvirni ugovor s bankom bez plaćanja naknade i drugih troškova. Banke moraju najkasnije 15 dana pre početka primene, na vidnom mestu u poslovnim prostorijama i na internet-stranici da istaknu troškove koje naplaćuju korisnicima”, objašnjavaju u NBS.\nKako u NBS kažu, svaka banka je samostalna u odluci o ceni svojih usluga, ali svakoj je u interesu da ima konkurentnu ponudu. Na tržištu naše zemlje posluje 26 banaka, 14 platnih i dve institucije elektronskog novca. Kako da lakše odaberu gde će imati račun, građani mogu saznati preko informativnog pregleda naknada pružalaca platnih usluga povezanih s platnim računima, koje objavljuju NBS na svojoj stranici.\nNove provizije za podizanje novca sa svog bankomata kreditnom karticom Eurobanke košta najmanje 200 dinara, kod Unikredit 250, a Adiko – 240 dinara. Za istu uslugu, Komercijalna banka naplaćuje od 100 do 150 dinara, Kredi agrikol 60 dinara. Provizija za podizanje novca sa bankomata ili šaltera druge banke platnom karticom Eurobanke sada je najmanje 200 dinara, Komercijalne 60 dinara, Halk banke 20, Banke Poštanska štedionica 50, Inteze 90, a u Rajfajzen banci 210 dinara.\nEvropska investiciona banka (EIB) uložila je 873 miliona evra u Zapadni Balkan tokom 2020. godine i time zabeležila rast od gotovo 50% u poređenju sa 2019. godinom. Obezbedila je značajnu podršku za oporavak ’najugroženijih sektora od covida-19, u okviru inicijative Tima Evrope.\nU skladu sa prioritetima Evropske unije (EU) za povećanje povezanosti, većina sredstava, odnosno 531 milion evra, plasirana je u izgradnju i modernizaciju transportne infrastrukture u regionu. Obezbeđen je i grant EU od 12 miliona evra kroz Investicioni okvir za Zapadni Balkan (WBIF) za Koridor Vc u Bosni i Hercegovini. Banka EU podržala je i druge važne inicijative, kao što je investicija od 65 miliona evra u digitalizaciju preko 1500 škola širom Srbije.\nOvaj projekat će omogućiti uvođenje IT opreme i brzog internet, dok će 50 000 nastavnika dobiti obuku iz digitalnih veština. U skladu sa klimatskim ciljevima banke, uloženo je 11 miliona evra u fabriku za preradu otpadnih voda na Kosovu*, čime će oko 90 000 ljudi u opštini Gnjilane/Gjilan dobiti pristup pijaćoj vodi.\nZnačajna podrška malim i srednjim preduzećima\nEIB Grupacija, koja se sastoji od EIB i Evropskog investicionog fonda (EIF), značajno je podržala mala i srednja preduzeća u 2020 godini, plasiranjem 320 miliona evra lokalnim bankama za podršku malim biznisima. Grupacija je unapredila svoje instrumente za podršku privatnom sektoru kada su u pitanju garancije iz budžeta EU i ostala rešenja za raspodelu rizika kako bi se povećala konkurentnost lokalnih kompanija i preduzetnika.\nOvakva vrsta podrške neophodna je i za regionalnu tranziciju ka zelenijem, inkluzivnijem i održivijem ekonomskom modelu. U narednom periodu cilj je da se nastavi sa uspešnim garancijskim instrumentima, poput Instrumenta za razvoj preduzetništva i inovacija na Zapadnom Balkanu (WB EDIF) kojim upravlja EIF. Njime je do sada podržano nekoliko hiljada lokalnih MSP i radnih mesta, a nedavno je unapređen od strane Generalnog direktorata za susedstvo i pregovore o proširenju EU kako bi efikasnije pomogao tokom krize covida-19. EIB je takođe povećao podršku za pripremu i implementaciju investicionih projekata opredelivši tehničku pomoć vrednu 17 miliona evra u okviru Inicijative za ekonomsku otpornost i WBIF.\nPomoć protiv borbe sa posledicama covida-19\nEIB igra jednu od vodećih uloga u okviru inicijative Tima Evrope Evropske unije za pomoć protiv borbe sa posledicama covida-19. U maju 2020. godine banka se obavezala da obezbedi 1,7 milijardi evra za region na Samitu lidera zemalja Zapadnog Balkana. Do danas, mobilisala je preko milijardu evra za brži oporavak regiona. Sredstava su plasirana po ubrzanom postupku za zdravstveni i privatni sektor, pogotovo najugroženijim malim preduzećima.\nPotpredsednica Liljana Pavlova, odgovorna za aktivnosti EIB na Zapadnom Balkanu, izjavila je: “Drago mi je da je Grupacija EIB skoro udvostručila investicioni obim za Zapadni Balkan u jednoj od najizazovnijih godina u modernoj istoriji. Međutim, nećemo usporiti, već nastavljamo da pomažemo regionu da prebrodi krizu, nastavi sa evropskim integracijama i ubrza neophodnu ekonomsku tranziciju za zelenom i digitalnom tržištu. Posebno smo ponosni što smo potpisali prvi podsticajni zajam za društveno odgovorna preduzeća koji će doprineti zapošljavanju mladih i razvoju ženskog preduzetništva, a počeli smo i sa investicijama u digitalizaciju privatnog i javnog sektora.”\nU 2021. godini EIB planira da podrži klimatske projekte, oporavak malih i srednjih preduzeća, povezivanje regionalnog tržišta, digitalnu transformaciju i projekte koji ohrabruju inkluzivno zapošljavanje. Sve ove inicijative deo su Ekonomsko investicionog-plana Evropske komisije za Zapadni Balkan. Grupacija EIB očekuje dobru saradnju sa svim partnerima u implementaciji ovog značajnog plana kojim će se mobilisati do 9 milijardi evra za održivi rast i transport, digitalnu i zelenu transformaciju i stvaranje zajedničkog tržišta, kao i investicije do 20 milijardi evra uz pomoć Garancijskog instrumenta za Zapadni Balkan.\n2. februara 2021. 0 komentar


Osiguranje i građevinarstvo: „Zlatna koka“ za osiguravače - Biznis i Finansije\nHome\tTekstoviB&F Plus\tOsiguranje i građevinarstvo: „Zlatna koka“ za osiguravače\nU poslednjih nekoliko godina građevinska industrija je uspela da se digne sa kolena, a čini se da joj ni pandemija nije pomrsila račune. Prognoze govore da se i u narednoj godini može očekivati rast stanogradnje i ostalih građevinskih radova, što je dobra vest i za osiguravače.\nNaime, posmatrajući strukturu portfelja u protekloj godini, koja se kao što znamo veoma tromo menja, uočava se trend rasta polisa osiguranja objekata u izgradnji i u montaži. Sagovornici B&F se slažu da nije u pitanju jednokratan rast premije izazvan nekom velikom investicijom, već da je upravo vođen projektima stanogradnje i drugih građevinskih radova.\nPremija osiguranja objekata u izgradnji je tako u prošloj godini porasla oko 70 odsto, odnosno sa 733 miliona dinara u 2018. na 1,2 milijarde dinara u 2019. godini, pokazuju podaci Narodne banke Srbije. Rast premije objekata u montaži je bio još značajniji u tom periodu, te je premija uvećana četiri puta, sa oko 86 miliona dinara na 322 miliona dinara.\nMože se sve osigurati\nBojan Jovanović iz brokerske kuće „Marsh“ kaže da investitori koji ulažu svoj novac u izgradnju određenog objekta, i koji kako bi zaštitili svoju investiciju, od glavnih izvođača radova uglavnom zahtevaju da ugovore ovu vrstu osiguranja. Naravno, nije redak slučaj ni da sami investitori ugovaraju ovo pokriće, imajući u vidu da time na neki način bolje upravljaju svojim projektom.\n„U načelu, mogu se osigurati projekti kako manjih tako i većih vrednosti, tako da se na tržištu mogu naći investitori i izvođači radova koji žele da osiguraju i radove od nekoliko desetina ili stotina hiljada evra, dok se višemilionski projekti po pravilu osiguravaju. Iz perspektive samih pokrića, ovu vrstu osiguranja odlikuju tri segmenta. Prvi podrazumeva pokrivanje materijalnih šteta na samim radovima, drugi čini osiguranje odgovornost za štete pričinjene trećim licima, a moguće je pokriti i gubitak profita investitora u slučaju kada određena materijalna šteta na radovima uzrokuje prolongiranje planiranog roka završetka radova, zbog čega investitor trpi štetu u vidu gubitka profita“, objašnjava Jovanović.\nZvanični podaci još uvek nisu poznati, ali procenjuje se da je prošle godine konačno dostignut nivo stanogradnje iz 2011. godine, kada je zapravo počeo da se beleži pad u toj oblasti. Takvo kretanje sasvim sigurno uzrokuje rast premije objekata u izgradnji, ali i premije od opšte odgovornosti. Osiguranje ugovorene odgovornosti izvođača građevinskih radova, vršilaca stručnog nadzora ili tehničkih pregleda poraslo je sa 74 miliona dinara u 2018. na na 91,5 miliona dinara u 2019. godini, podaci su Narodne banke Srbije, odnosno oko 20 odsto.\nKada je reč o osiguranju ugovorene odgovornosti izvođača montažnih radova tu je rast bio nešto veći, ali su apsolutne brojke manje. Premija je u 2018. bila oko šest miliona dinara, a prošle godine devet miliona dinara. Naravno, u ukupnoj premiji ove vrste osiguranja i dalje čine zanemarljiv procenat, ali je zanimljivo ispratiti trend.\nZahtevi za naknadu štete teško osporivi\nMiloš Mamula, osnivač portala Osiguranik.com, koji su ujedno i zastupnici u osiguranju, kaže da je osiguranje u građevini izuzetno važno zbog visokih investicija, ali i samih rizika.\n„Uloga osiguranja je upravo u tome da se anulira uloga rizika koji mogu ugroziti investiciju, tačnije da nadomesti veliki deo finansijskog gubitka do kog može doći usled štete na radovima. Pored šteta koje mogu nastati na samim radovima, prilikom izgradnje mogu se dogoditi i štete prema trećim licima, a koje ponovo mogu prouzrokovati neplanirane finansijske troškove za investitora“, kaže on.\nRizici koji su po automatizmu osigurani su takozvani osnovni rizici od elementarnih nepogoda (grad, kiša, oluja, tuča, itd.) koji imaju velikog udela u štetama na zemljanim radovima, odnosno na izgradnji puteva, kanalizacija i vodovoda, početnim fazama izgradnje objekata. Putem klauzula je moguće zaista obuhvatiti gotovo sve rizike koji postoje, od zemljotresa, postavljanja šipova transporta građevinskog materijala, šteta usled grešaka nastalih zbog greške u projektu do šteta nastalih usled štrajkova, pobuna i građanskih nemira.\n„Dakle, zaista veliki spektar rizika je obuhvaćen. Pregled svih klauzula možete pronaći ukucavanjem ’construction all risk munich re clauses’ na internet pretraživaču“, dodaje Mamula.\nJovanović tvrdi da je ovo vrsta osiguranja kod koje su zahtevi za naknadu štete jako teško osporivi. Standard je da se ova vrsta osiguranja, kako kaže, ugovara po tzv. “all risks” uslovima osiguranja, koje karakteriše to da su pokrivene sve štete, osim onih izričito isključenih uslovima osiguranja (po pravilu se radi o desetak isključenja).\nDodatno, kako je osnovno pokriće u ovoj vrsti osiguranja sama materijalna šteta na radovima koja je nastala usled određene građevinske nezgode, koja je vrlo lako utvrdiva, u tom smislu je isplata štete kod ove vrste osiguranja izuzetno retko sporna.\nPromili investicije za mirnu gradnju\nOsnovni limit pokrića, prema rečima Jovanovića, odnosno suma osiguranja koja se ugovara ovom polisom je ugovorena vrednost radova. Ovaj limit se odnosi na pomenuti prvi segment, koji podrazumeva osiguranje od materijalnih šteta. Kod ovog dela polise je jako važno da osiguravaču bude prijavljena stvarna vrednost radova kako se ne bi došlo u situaciju da projekat bude podosiguran.\nDruga bitna suma osiguranja je ona koja se ugovara za osiguranje od odgovornosti za štete pričinjene trećim licima i standard je da se ona ugovara na 10 do 20% vrednosti radova. Ali u zavisnosti od opasnosti koju projekat predstavlja po treća lica, sreće se potreba da ona bude ugovorena i do punog limita vrednosti radova, pa nekada čak i na viši limit od same sume osiguranja radova, objašnjava Jovanović.\nVisina premije je naravno, kako kaže, u direktnoj korelaciji sa složenošću projekta koji se obavlja, sumama osiguranja i franšizama za koje se osiguranik odluči. Ukoliko se radi o standardnim vrstama građevinskih radova ona se jako dugo vremena kretala u proseku u iznosu od dva do tri promila koji se primenjuju na sumu osiguranja koju predstavlja vrednost radova, dok se danas mogu naći projekti koji se osiguravaju i po ceni od jednog do jednog ipo promila. Kod složenijih projekata, kao što su izgradnja mostova i tunela, premije rastu i do četiri – pet promila, u zavisnosti od kompleksnosti pojedinačnog projekta.\nCena osiguranja uračunata u cenu građevinskog projekta\n„Imajući u vidu da se, kao što vidite, radi o cenama koje se izažavaju u promilima vrednosti projekta, apsolutno ne vidim nijedan razlog zbog koga se rizikom ne bi upravljalo i zbog koga ga investitori i izvođači radova ne bi preneli na osiguravajuće društvo“, kaže Jovanović.\nOsiguranje objekata u izgradnji/montaži je moguće kupiti pre započinjanja radova. Miloš Mamula savetuje da je najbolje započeti sa ugovaranjem polise već prilikom ugovaranja samog posla, jer je važno uračunati i cenu osiguranju u troškove celog projekta. U praksi se dešava da klijenti otpočnu radove pa se sete polise osiguranja, moguće je ugovoriti i tada sa retroaktivnim datumom, ali uz klauzulu da nije bilo poznatih niti prijavljenih šteta na izvedenim radovima do datuma izdavanja polise, dodaje on.\nBudući da je usvojen ambiciozni investicioni plan do 2025. „težak“ 14 milijardi evra, a od čega je devet milijardi evra predviđeno za projekte transportne infrastrukture, ako se samo deo ispuni, moguće je očekivati i nastavak rasta ovih polisa osiguranja. Osim toga, procenjuje se da samo u Beogradu nedostaje još uvek nekoliko stotina hiljada kako stambenog tako i poslovnog prostora. Ukoliko ne bude efekta „crnog labuda“ u ovoj oblasti biće prilike i za rast premije.


MOK ocenjuje kandidaturu Čikaga za Olimpijske igre\nLetnje olimpijske igre 1996, u Atlanti u Džordžiji bile su poslednje koje su održane u Sjedinjenim Državama. Međunarodni olimpijski komitet je prošle godine objavio da je Čikago u državi Ilinois, jedan od četiri kandidata za domaćina Letnje olimpijade 2016. Ostali kandidati su Madrid, Tokijo i Rio de Žaneiro. Čikago je nedavno bio prva stanica turneje predstavnika Međunarodnog olimpijskog komiteta po gradovima – kandidatima. Članovi Ocenjivačke komisije, kako izgleda, ulili su Čikagu nadu da bi Olimpijske igre 2016, mogle da se vrate u Sjedinjene Države.\nČikago, poznat i kao Vetroviti grad, bio je na nivou svog ugleda i tokom posete predstavnika Međunarodnog olimpijskog komiteta. Po hladnom, vlažnom i vetrovitom vremenu, hiljade dobrovoljaca su se okupile da pokažu da grad s ponosom podržava olimpijsku kandidaturu. Članovi Ocenivačke komisije Međunarodnog komiteta su obišli „Soldžers fild“. Taj stadion će biti centralni objekat ako Čikago bude izabran. Komisija je obišla i Kongresni centar „Mekormik plejs“, pod čijim krovom bi se održao niz manifestacija.\nUprkos ne baš poželjnom vremenu, predsednica Ocenjivačke komisije Naval Elmutavakel, ulila je čikaškim organizatorima nadu da je Vetroviti grad glavni takmac.\n„Odlazimo sa veoma jakim utiskom da je kandidatura čvrsta, ali pobednik je na kraju samo jedan.“\nGradsku kandidaturu podžavaju i poznate ličnosti, među kojima je i lokalna zvezda, voditeljka popularnog programa, Opra Vinfri.\n„Svi možemo pošteno da pričamo o veličini našeg grada i mogućnostima koje će se otvoriti ne samo za stanovnike Čikaga, nego i za ljude širom sveta.“\nJoš jedna slavna ličnost iz Čikaga, predsednik Barak Obama, snimio je svoju dobrodošlicu, jer se poseta MOK-a vremenski podudarila sa njegovim putovanjem u Evropu i na Bliski istok.\n„I kada se Igre na posletku ovde budu održale, obećavam vam sledeće. One neće dirnuti dušu samo stanovnika ovog grada, neće dirnuti samo dušu Amerike, nego celog sveta.“\nViša savetnica predsednika Obame Valeri Džaret i sekretar za obrazovanje Arne Dankan, oboje rođeni u Čikagu, na ocenjivanju su predstavljali Belu kuću. Oni su obećali nezapamćenu podršku ako Čikago bude izabran, uključujući i specijalnu kancelariju Bele kuće zaduženu za Igre. Državna sekretarka Hilari Klinton, takođe iz Čikaga, obećala je podršku svog sekretarijata.\n„U Državnom sekretarijatu, narednih meseci i godina radićemo za Čikago 2016, da bismo obezbedili da svi članovi olimpijske porodice, ako Čikago bude izabran, mogu da uđu u zemlju jednostavno i po ubrzanom postupku.“\nGradonačelnik Čikaga Ričard Dejli, rekao je novinarima da čikaška kandidatura ima široku nacionalnu podršku.\n„To je preovlađujuće rasploženje u gradu, među gradonačelnicima širom zemlje, čak i među guvernerima, bivšim predsednicima i bivšim državnim sekretarima, svi oni podržavaju našu kandidaturu, tako da je to nešto veće od samog Čikaga, veliko kao Sjedinjene Američke Države.“\nMeđu članovima zajednice međutim, javlja se strepnja da bi globalna ekonomska kriza mogla da pokvari izglede. Ali komesar MOK-a, Gilbert Feli, podseća da problemi sa kojima je suočen Čikago, pogađaju i druge kandidate.\n„Mnoge vlade žele da ulažu u projekte, žele da investiraju u objekte i da pokrenu ekonomiju, ali i da uliju nadu ljudima i mi mislimo da su Olimpijske igre projekat koji je već postao paket koji svojim građanima može da se predstavi izuzetno dobro.“\nOcenjivačka komisija će da objavi svoju procenu 2. septembra. Međunarodni olimpijski komitet će da izabere domaćina za 2016, na sastanku u Kopenhagenu, mesec dana kasnije.


Energyobserver - SRBIJA / ROK ZA PRIJAVE ZA EKO TAKSU 31. JUL – PLAĆAJU JE FIRME, ORGANIZACIJE I PREDUZETNICI / SRBIJA / AUTOR: IGOR TODOROVIĆ\nKancelarija za informacione tehnologije i elektronsku upravu Vlade Srbije saopštila je da će od 18. jula na portalu Lokalne poreske administracije biti omogućeno elektronsko podnošenje prijava sa podacima od značaja za utvrđivanje naknade za zaštitu i unapređivanje životne sredine na obrascu 1 za ovu godinu. Eko taksa se od 7. decembra 2019. zaračunava mnogo većem broju obveznika, sve do mikro pravnih lica i preduzetnika uključujući paušalce. Svi oni imaju rok do 31. jula da podnesu prijavu.\nEkonadoknada je ranije bila obaveza samo najvećih privrednih subjekata te uvoznika i proizvođača proizvoda koji se nakon upotrebe svrstavaju u posebne tokove otpada. Sada obuhvata i male i srednje i velike firme i udruženja građana.\nGodišnji iznosi se kreću od 5.000 do dva miliona dinara, zavisno od veličine obveznika i uticaja na životnu sredinu.\nPostupak je kompleksan\nPetar Damnjanović, direktor MENTOR preduzeća za knjigovostvene usluge i finansijski konsalting, objasnio je za Balkan Green Energy News da knjigovođa može da podnese prijavu umesto klijenta, kao i bilo ko ko je ovlašćen, ali je ukazao na kompleksnost postupka. Prvo, obveznik mora da raspolaže podacima potrebnim za obrazac i da se deklariše po šifri.\nUredba o novoj kategorizaciji se primenjuje od 7. decembra prošle godine. U spisku nisu navedene sve delatnosti, pa onaj poreski obveznik čije šifre nema, to treba da upiše u prijavu, preporučuje Pausal.rs.\nRešenja će se vući mesecima\nDamnjanović ocenjuje da će mnogi propustiti da se prijave za plaćanje. U tom slučaju, eko taksa postaje briga lokalne uprave i ona će se mesecima baviti izdavanjem rešenja te razrezivati kome koliko oceni, naglasio je. Tu se onda otvara prostor za primedbe i žalbe, kaže naš sagovornik.\nDamnjanović podvlači da su prošlogodišnji bilansi već predati i postavlja pitanje šta s onima koji su već pogasili firme. U propisu je “serija nedoslednosti”, istakao je.\nVlada ubrzo odustala od eko takse za domaćinstva\nU polje jedinice lokalne samouprave upisuju se sve opštine u kojima obveznik naknade obavlja pretežnu delatnost. Potrebno je navesti period i godinu na koje se prijava odnosi, saopštila je vlada.\nIz uredbe o utvrđivanju aktivnosti koje štete životnoj sredini je samo nekoliko dana posle donošenja izostavljeno uvođenje nameta za domaćinstva, tačnije obveznike poreza na imovinu.\nOstalo je nejasno kako će se trošiti novac od eko takse i koji je mehanizam kontrole.\nUPDATE: Kancelarija za informacione tehnologije i elektronsku upravu Vlade Srbije u međuvremenu je saopštila da poreski obveznici prijavu za eko taksu za deo decembra 2019. obuhvaćen uredbom mogu da podnesu elektronskim putem. To prvobitno nije bilo moguće.


Ambasador Srbije u SAD Marko Đurić izjavio je da je Zajednica srpskih opština nužnost i preduslov za nastavak procesa normalizacije, a ne koncept koji će trajno zadovoljiti Srbiju i Srbe na Kosovu i Metohiji, ukoliko bude prilike da se razgovara o nekom trajnijem, sveobuhvatnijem rješenju.\nĐurić je rekao da je Priština samo deklarativno pokazala spremnost na kompromis, ali u praksi godinama pokazuje da joj do kompromisa nije stalo.\n"Bilo bi sa naše strane neodgovorno ukoliko bismo, i pored svoje spremnosti da mirnim i političkim sredstvima tragamo za rješenjima na Kosovu i Metohiji, učinili neke nove značajnije iskorake prije nego što Priština potvrdi da je kredibilan sagovornik i ispuni ono što se obavezala", rekao je Đurić za Politiku.\nKada je riječ o pojačanim pritiscima SAD na Srbiju u nastavku dijaloga Beograda i Prištine, Đurić je rekao da, ako se pritisci vrše sa ciljem oktroisanja nekih rješenja koja ne bi bila plod kompromisa i istinskog pomirenja, to nikome ne može donijeti sreću na duže staze.\nKomentarišući spekulacije da bi u dijalog Beograda i Prištine mogla da se uključi Madlen Olbrajt, Đurić je rekao da Srbija nije u poziciji da bira s kim će razgovarati, ali da će insistirati na saradnji i međusobnom uvažavanju sa SAD.


'NATO bomba je tragično ugasila TRI NEDUŽNA ŽIVOTA': Ambasador SAD prvi put izneo ovakav stav Amerike!\nIzvor: SrbijaDanas.com, 23.Okt.2018, 16:18\n"NATO bomba je tragično ugasila TRI NEDUŽNA ŽIVOTA": Ambasador SAD prvi put izneo ovakav stav Amerike!\nAmbasador SAD Kajl Skot položio je vence u parku Rozali Morton i izjavio saučešće svim nastradalim u ratovima devedesetih i NATO bombardovanju\nAmbasador SAD u Srbiji Kajl Skot danas je izrazio saučešće porodicama poginulih u ratovima devedesetih i NATO bombardovanja, navodeći kako je "zalutala NATO bomba tragično ugasila tri života nedužnih pacijenata" u bolnici "Dragiša Mišović".\n- Tokom >> Pročitaj celu vest na sajtu SrbijaDanas.com << ratova devedesetih desetine hiljada nevinih civila izgubilo je živote u bezumnom ratnom nasilju i želim da ovom prilikom izrazim saučešće porodicama poginulih u ratovima devedesetih uključujući i one koji su stradali u vazdušnim napadima NATO snaga - naveo je Skat nakon što je položio venac u Parku Rozali Morton u okviru "Dana slobode", manifestacije povodom godišnjica oslobođenja Beograda.\nAmerički ambasador podsetio je na dugu tradiciju prijateljstva između američkog i srpskog naroda i dodao da to prijateljstvo kao i svako drugo nije bilo bez poteškoća.\n- Preko puta ovog parka je drugi deo bolnice Dragiša Mišović koji je tužni podsetnik da naši odnosi nisu uvek bili dobri. Tokom kratkog perioda devedesetih godina američka vlada i vlada Jugoslavije našle su se na suprotnim stranama, a 1999. godine zalutala NATO bomba je tragično ugasila tri života nedužnih pacijenata - rekao je ambasador SAD.\nDodao je da se prijateljstvo između srpskog i američkog naroda "kalilo u kotlu Prvog svetskog rata", te da je ove godine obeleženo 100 godina od kada je predsednik SAD Vudro Vilson podigao srpsku zastavu na jarbol iznad Bele kuće u znak američke zahvalnosti i solidarnosti za ogromne žrtve srpskog naroda u Velikom ratu.\nZajedno sa @beograd_rs sa ponosom obeležavamo kraj jednog rata koji je doneo neizrecivu patnju i opustošio čitav Evropski kontinent u parku koji je poneo ime Amerikanke koja je posvetila svoj život pomaganju Srbima i Srbiji da opstanu. pic.twitter.com/77290Iesi4\nSkat je podsetio da je hiljade Amerikanaca srpskog porekla pristupilo srpskoj vojsci i ratovalo na Solunskom frontu zajedno sa rođacima, a da su mnogi Amerikanci prikupljali novčanu i svaku drugu pomoć za Srbe.\n- Ova zelena površina posvećena je doktorki Rozali Morton koja se pridružila ekipi lekara i bolničarki koji su dobrovoljno otišli u Srbiju da leče ranjene i bolesne i radili su i dok je bolnica u Beogradu zasipana artiljerijskom vatrom. Ona je ostala i nakon rata kako bi osnovala prvu žensku bolnicu i pomagala u obučavanju srpskih lekara - kazao je Skat.\nIstakao je da su SAD i Srbija bilu saveznici i u Drugom svetskom ratu, te da su tada Srbi platili "strahovitu cenu svog otpora nacistima", a da je nakon tog rata, kada je Moskva uvela sankcije Jugoslaviji, američka humanitarna pomoć "hranila zemlju".\n- Nakon pada Slobodana Miloševića, SAD su pritekle u pomoć Srbiji obezbedivši više od milijardu dolara pomoći za stotine projekata za sve slojeve stanovništa na celoj teritoriji zemlje - istakao je ambasador, te zaključio da je tokom svoje istorije srpski narod "isuviše dobro upoznao ratnu muku i stradanja", a da se danas treba setiti svih žrtava i ponovo se posvetiti traženju mira i pomirenja.\nRTS: Saučešće Skota porodicama stradalih tokom bombardovanja 1999.\nB92: Skot: Izražavam saučešće porodicama žrtava iz '90. i 1999.\nN1 televizija: Skat: Saučešće porodicama poginulih u NATO bombardovanju\nMondo: Skot: Tužan podsetnik, zalutala bomba ubila troje


Izvor: Radio Televizija Vojvodine, 21.Feb.2020, 09:16\n"Narod je tamo ustao da brani svoju crkvu, jer je ogorčen kontroverznim zakonom koji predviđa oduzimanje hramova i imovine. Vlast u Crnoj Gori mora >> Pročitaj celu vest na sajtu Radio Televizija Vojvodine << da bude svesna da ne može ići protiv sopstvenog naroda, jer joj narod to neće oprostiti", rekao je mitropolit Ilarion za "Novosti" tokom posete Beogradu.\nKada je u pitanju status pravoslavne crkve u Severnoj Makedoniji kaže da je Ruska crkva duboko ubeđena da pitanje regulisanja kanonskog statusa pravoslavne crkve u Severnoj Makedoniji treba da se rešava isključivo putem dijaloga između SPC i nepriznate crkve Severne Makedonije i da patrijarh konstantinopoljski nikako ne pripada tom dijalogu.\n"Vartolomejeva promena pozicije pod uticajem političara, sa naše tačke gledišta, kanonski je prestup za koji će odgovarati pred Bogom. Ako se bude uplitao i u odnose između SPC i makedonske crkve, postoji bojazan da će to proizvesti slične posledice", kaže Ilarion.\nNa pitanje kako da se SPC i njeni vernici bore sa iskušenjima i pritiscima kojima su izloženi na Kosovu i Metohiji, u Crnoj Gori, Hrvatskoj Ilarion odgovara: "Ostanite verni Hristu, ostanite verni svojoj Crkvi, i ničega se ne bojte".\nKurir: MITROPOLIT ILARION: Ruska crkva je uz SPC i narod u Crnoj Gori! Narod je budni čuvar Crkve!\nPredsednik Odeljenja za spoljne crkvene veze Moskovske patrijaršije kaže da predsednici država ne mogu stvarati crkve...Predsednik Odeljenja za spoljne veze Moskovske patrijaršije tvrdi da se spornim zakonom crnogorska vlast direktno umešala u crkvene poslove...Ruska pravoslavna crkva čvrsto je...


Jovanović pozvao Nikolića i Vučića da se založe za odlaganje referenduma u RS | Autonomija\nInat ne sme biti način našeg reagovanja\nPredsednik Liberalno demokratske partije (LDP) Čedomir Jovanović pozvao je sinoć predsednika i premijera Srbije Tomislava Nikolića i Aleksandra Vučića da se založe da se najavljeni referedum u Republici Srpskoj (RS) odloži, jer se njegovim organizovanjem krši poredak Bosne i Herceovine i dovodi u pitanje mir između Bošnjaka i Srba.\n„Srbija mora da utiče da se referendum o Danu RS, zakazan za 25. septembar, odloži i tako zaustavi sarajevski i banjalučki nacionalizam koji stoje iza njega. On šteti najviše Beogradu, zbog čega je potrebno da se čuje da je Srbija za njegovo odlaganje“, naveo je Jovanović u saopštenju.\nLider LDP-a je ocenio da inat ne sme biti „način našeg reagovanja“ i da na pogrešne poteze zvaničnog Sarajeva, Srbija treba da odgovara razumom.\n„Bosni i Hercegovini je potreban mir, i taj mir je pođednako potreban i Bošnjacima, i Hrvatima, i Srbima, i mi zato moramo biti čuvari tog mira, a ne ratni huškači“, zaključio je Jovanović.


Crna Gora izazvala veliku pažnju ruskih medija | MINA\nNaslovnicaMINA BusinessCrna Gora izazvala veliku pažnju ruskih medija\nCrna Gora izazvala veliku pažnju ruskih medija\nPodgorica, (MINA-BUSINESS) – Crna Gora je svojim učešćem na najvećem ekonomskom Forumu u Rusiji, izazvala veliku pažnju ruskih medija, saopšteno je iz Ministarstva ekonomskog razvoja.\nIz Ministarstva su naveli da su gotovo sve televizijske i novinske kuće tokom prethodnog vikenda prenosile intervjue koje je dao ministar Jakov Milatović tokom Foruma, među kojima je i popularna Izvestiya.\n„Informacije u vezi sa epidemiološkom situacijom u Crnoj Gori i naporima koje je učinila Vlada kako bi se obezbijedili optimalni uslovi za dobru turističku sezonu u nedjelju je prvo objavila novinska agencija TASS, da bi se vijesti u vrlo kratkom roku proširile i u ostalim ruskim medijima i internet portalima“, navodi se u saopštenju.\nStatistički podaci, kako se precizira, govore da su informacije o Crnoj Gori bile među najčitanijim, što odražava veliko interesovanje ruskih građana za uspostavljanjem direktnih letova ka Crnoj Gori.\n„Podaci koje je prenio ministar Milatović a tiču se dobre epidemiološke situacije, stepena vakcinisanosti sa akcentom na turističku privredu, zdravstvenih protokola, besplatnog liječenja i PCR testiranja za turiste, objavljeni su i na sajtu ruskog Operativnog štaba za borbu protiv koronavirusa“, rekli su iz Ministarstva.\nSvoj komentar u nedjelju je dala i potpredsjednica Ruskog saveza turističke industrije, podsjećajući na veliku popularnost Crne Gore kao turističke destinacije među ruskim građanima i pozvala na važnost uspostavljanja direktnih letova, kao ključne komponente realizovanja turističkih aranžmana.\n„Treba napomenuti da posljednjih mjeseci ruske avio kompanije u kontinuitetu dobijaju tehničke dozvole za obavljanje međunarodnog avio saobraćaja sa Crnom Gorom, koju izdaje Federalna agencija za vazdušni saobraćaj (Rosaviaciya), međutim finalnu odluku o obnavljanju direktnog avio saobraćaja sa drugim zemljama donosi Operativni štab za borbu protiv koronavirusa“, objasnili su iz Ministarstva.\nDirektan avio saobraćaj Ruska Federacija je, kako se dodaje, već obnovila sa oko 15 zemalja.\n„Sljedeća sjednica Štaba na kojoj može biti donijeta odluka o ponovnom uspostavljanju direktnog avio saobraćaja sa Crnom Gorom biće održana naredne sedmice“, zaključuje se u saopštenju.


Miloš Ćirić Архиве - Dnevnik Juga\nHome / Tag Archives: Miloš Ćirić\nTag Archives: Miloš Ćirić\nČestitka načelnika Jablaničkog okruga povodom današnjeg praznika\nIna Dendić 15/02/2022\tDRUŠTVO, Leskovac 0\nNačelnik Jablaničkog upravnog okruga Miloš Ćirić, upućuje iskrene čestitke svim građanima Republike Srbije povodom Dana državnosti. „Na današnji dan trajno je ispisana srpska istorija na koju se i danas sa ponosom sećamo. U ovim teškim vremenima, u očuvanju srpske državnosti, omogućili smo uslove za stvaranje jedne moderne i savremene Srbije.\nČestitka načelnika Jablaničkog okruga povodom praznika, Dana primirja u Prvom svetskom ratu\nDnevnik Juga 11/11/2021\tDRUŠTVO, Leskovac 0\nNačelnik Jablaničkog okruga Miloš Ćirić, čestitao je svojim sugrađanima Dan primirja. „Čestitam svim građanima ovaj veliki praznik za naš narod i našu državu. Dan primirja u Prvom svetskom ratu treba sve nas da podseti da naši preci nisu pristali na ropstvo i ucene ,a mi treba da budemo vođeni njihovim …


Vesti online / Svet / / Pehari za sve "orliće"\nU čast najmlađih: Milica Stanojev Mihajlović, Zoran Ilić, Velibor Joković i Ilija Bilić (stoje sleva na desno) sa nagrađenim mališanima\nBila je to prilika da se najmlađim "orlićima" - nadama našeg kluba, dodele diplome i trofeji, pošto su uspešno savladali sve lekcije u Ultra Fudbalskoj akademiji. Nagradama su se obradovali mališani iz ekipa mlađih od šest, sedam i 10 godina.\nBrighton Eagles FC posebno se zahvalio gospodinu Veliboru Jokoviću iz pomenute Fudbalske akademije, kao i Iliji Biliću, na viziji i registraciji ekipa za letnje takmičenje. Klub se zahvalio i Milovanu Maksimoviću, Miroljubu Mihajloviću i Andreju Kandiću, koji su pomogli sve akcije na početku ove godine.\nPrvi koraci: "Orlići" na delu\nPredsednik "orlova" iz Brajtona Zoran Ilić, koji je organizovao ovo lepo veče, kao i njegovi najbliži saradnici, potpredsednica Milica Mihajlović i sekretar Ilija Bilić, obećali su da će klub nastaviti da organizuje ovakve i slične akcije i da će se svi potruditi da Brajton Iglsi budu još uspešniji u budućnosti.\nNagrade: Prigodni fudbalski trofeji


Vladimir Zelenski - Sputnjik Srbija\n14:21 14 April 2021\nUživo: Đoković trijumfalno krenuo u pohod na Monte Karlo!\nPoslanik Dume: Zelenski pogrešio vrata, Amerikanci nisu dobrotvori\nUkrajinski predsednik Vladimir Zelenski je pogrešio vrata, Sjedinjene Američke Države nisu dobročinitelji, izjavio je poslanik Državne dume Rusije Ruslan Balbek povodom obraćanja Zelenskog Americi za pomoć u „obuzdavanju“ Rusije.\nPucnji su postali „opasna rutina“: Zelenski za novo primirje u Donbasu\nPredsednik Ukrajine Vladimir Zelenski je, posle posete kontakt-liniji u Donbasu, izjavio da je neophodno novo primirje u toj oblasti.\nRuski poslanik: Izjave Zelenskog o pristupanju Ukrajine NATO-u ─ kampanja za eskalaciju u Donbasu\nPredsedavajući Odbora za međunarodne poslove Državne dume Rusije Leonid Slucki smatra da su izjave predsednika Ukrajine Vladimira Zelenskog o pristupanju zemlje NATO-u „šlag na tortu“ kampanje Kijeva za eskalaciju u Donbasu i dodaje da ovaj stav neće vratiti Donjeck i Lugansk u zonu uticaja Kijeva.\nZar se ide u posetu Kataru kada se sprema napad na tvoju državu? Novinar raskrinkao Zelenskog\nPoseta predsednika Ukrajine Vladimira Zelenskog Kataru i istovremena saopštenja Kijeva o „ruskoj pretnji“ predstavljaju „zapanjujući i nepopravljiv neuspeh“, smatra novinar ukrajinske televizije „Espreso“ Vitalij Portnikov.\nZelenski i Džonson razgovarali o vojnoj aktivnosti Rusije na granici sa Ukrajinom\nBritanski premijer Boris Džonson i predsednik Ukrajine Vladimir Zelenski razgovarali su telefonom o „destabilizujućoj vojnoj aktivnosti“ Rusije na granici sa Ukrajinom, napisao je Džonson na svom nalogu na Tviteru.\nUkrajina uvela sankcije Rossotrudničestvu\nPredsednik Ukrajine Vladimir Zelenski stavio je na snagu odluku Saveza za nacionalnu bezbednost i odbranu o uvođenju sankcija Rossotrudničestvu, kompaniji „Volga-Dnjepar“ i drugim preduzećima.\nKremlj: Za sada se ne planira razgovor Putina i Zelenskog\nPredsednik Rusije Vladimir Putin za sada ne planira razgovor sa ukrajinskim predsednikom Vladimirom Zelenskim, ali ako bude potrebno, kontakt se može organizovati odmah, izjavio je portparol Kremlja Dmitrij Peskov.\nUkrajinski predsednik Vladimir Zelenski nacionalizovao je kompaniju za proizvodnju avio-motora „Motor Sič“, u kojoj je akcije imala kineska kompanija, čime je osigurao pogoršanje odnosa Kijeva i Pekinga, ocenjuju ruski eksperti, dodajući da Ukrajina donosi odluke na sopstvenu štetu pod snažnim uticajem drugih zemalja, pre svega SAD.\nKijev: Konsultacije „normandijske četvorke“ o Donbasu\nPredsednik Ukrajine Vladimir Zelenski održava konsultacije s rukovodstvima zemalja „normandijske četvorke“, saopštio je portparol ukrajinske delegacije u trilateralnoj Kontakt grupi Aleksej Arestovič.\nUkrajinski predsednik Vladimir Zelenski odobrio je strategiju vojne bezbednosti Ukrajine koja predviđa članstvo zemlje u NATO, kao i prekid privremene „ruske okupacije“ dela ukrajinske teritorije, sledi iz ukaza šefa države.\nZelenski: Vratićemo Krim Ukrajini – strategija deokupacije poluostrva je spremna\nUkrajinski predsednik Vladimir Zelenski je povodom godišnjice referenduma o pripajanju Krima Rusiji izjavio da zvanični Kijev neće odustati od poluostrva i da je pripremio strategiju deokupacije i reintegracije poluostrva.\nNiko više ne veruje u evropski raj\nLjudske žrtve, izgubljene teritorije, uništeni životi i ekonomska kriza - to je rezultat protesta u Ukrajini pre sedam godina. Kao i gubitak poverenja – malo ko danas veruje u evropski raj, koji su s tolikim žarom tražili! Ništa od onoga za šta su se ljudi borili na Majdanu, nisu dobili.\nZelenski: Kijev prihvata samo format razmene zarobljenika po principu „svi za sve“\nKijev ne priznaje nijedan format za razmenu zarobljenika u Donbasu osim po principu „svi za sve“, drugi predlozi se smatraju provokacijama, izjavio je ukrajinski predsednik Vladimir Zelenski tokom radne posete Donbasu sa ambasadorima zemalja G7.\nZelenski krši slobodu medija ali ništa od impičmenta jer se za sve u Ukrajini pita – Vašington\nUkrajinska opoziciona partija najavila je da će pokrenuti proceduru impičmenta protiv predsednika Vladimira Zelenskog, nakon što je uveo sankcije i ograničenja rada nizu TV kanala. Šanse da impičment prođe su male jer, kako kažu ruski eksperti, u Ukrajini se ništa ne radi bez dozvole Vašingtona.\nZelenski o sankcijama televizijskim kanalima: Ukrajina podržava slobodu govora, ali ne i propagandu\nPredsednik Ukrajine Vladimir Zelenski izjavio je da je odluka o uvođenju sankcija televizijama „112 Ukrajina“, „Njuzvan“i „ZIK“ bila teška, Ukrajina podržava slobodu govora, ali ne i propagandu.\n14:18 Đoković uz dosta muke pobedio talentovanog Italijana!\n14:16 Đoković trijumfalno krenuo u pohod na Monte Karlo!


Pčelari prvi u Srbiji mogu elektronski da podnose zahteve za subvenciju -\nPčelari prvi u Srbiji mogu elektronski da podnose zahteve za subvenciju\n31. marta 2019.0798\nPčelari će biti prvi poljoprivredni proizvođači u Srbiji koji će od 15. aprila moći elektronskim putem da podnose zahteve za subvencije i da ih ostvaruju, izjavio je Branislav Nedimović, ministar poljoprivrede, šumarstva i vodoprivrede prilikom posete pčelarima iz Bačke Topole.\nU zgradi Mesne zajednice Bačka Topola sastanku je prisustvovao i predsednik Skupštine opštine Bačka Topola Saša Srdić, kao i pčelari ove opštine i poljoprivrednici iz drugih mesta iz Vojvodine.\nNedimović je rekao da ćemo imati novu platformu preko Uprave za agrarna plaćanja preko koje će za sve subvencije po košnici moći da se konkuriše elektronskim putem, ali da im se na isti način dostavi rešenje, kao i izvrši isplata. On je istakao da je ovo pilot-projekat za e-agrar, jer je ideja da od 1. januara iduće godine najveći deo subvencija bude isplaćen elektronskim putem.\nViše neće biti čekanja, slanja i duge obrade zahteva, jer ćemo zahtev elektronski moći da obradimo za nekoliko minuta. Mislim da je potpuno prirodno da se ovaj model prvo odnosi na pčelare, jer su oni najorganizovaniji i najlakše ih je edukovati. Biće zadržan i stari model, ako neko želi poštom da šalje pisma, ja mu to ne mogu zabraniti, ali ovo je 21. vek i omogućićemo ljudima da na jedan potpuno drugačiji način ostvare svoje pravo i dobiju svojih 720 dinara po košnici, kazao je Branislav Nedimović.\nOn je rekao da je došao sa ciljem da ih obavesti da od 1. aprila kreće izrada pravilnika za registraciju pčelarskih poziva, posebnih poziva koji po potpuno drugačijim uslovima treba da se kreću srpskim drumovima da bi samim proizvođačima bila olakšana njihova aktivnost.\nPrema njegovim rečima sve je više poljoprivrednih proizvođača koji se bave ovom vrstom poljoprivredne proizvodnje “i moramo otvarati nova tržišta za njih”.\nPredstoje nam još dva velika posla ove godine, kada su pčelari u pitanju. Prvi je da rešimo nabavku subvencionisanog goriva za selidbu društava. Taj posao radimo u saradnji sa Savezom pčelarskih organizacija Srbije. S druge strane, gradimo fabriku meda u Rači Kragujevačkoj, što je prvi put da se poljoprivredni proizvođači udruže i naprave svoju fabriku, koja će biti gotova do jula, kazao je ministar poljoprivrede.\nOn je naglasio da im predstoji velika marketinška bitka kako se izboriti sa nelegalnim proizvođačima meda, ali i protiv trovanja pčela.\nNema boljeg mesta za najavu ove borbe, jer se svi sećamo prošle godine kada je veliki broj pčela otrovan baš u ovoj opštini, kazao je Nedimović.\nKada su u pitanju proizvođači falsifikovanog meda, Vlada RS je prošle godine napravila poseban tim i u saradnji sa Poreskom upravom, Upravom za zaštitu bilja, Upravom za veterinu, ističe Nedimović, već je nekoliko ljudi osuđeno zbog ovog problema.\nPredsednik Udruženja pčelara Bačka Topola Mirko Spasojević kaže da je ministra sreo pre godinu i po dana, i od tada imaju odličnu saradnju.\nImali smo situaciju da je bila “spaljena zemlja” za nas, odnosno nije bilo nijedne pčele na stotine hektara, jer su sve otrovane. Mi smo dobili malu naknadu, čisto da se obnove rojevi, to je danas hiljadu društava. U istočnom delu opštine nijedne pčele nije bilo, ljudi su podizali kredite, jer nije šteta samo u pčelama, već i u izgubljenoj zaradi naredne dve godine, rekao je Spasojević.\nSubvencije su nam dobre, jer treba da počnemo od toga da nismo imali ništa, 720 dinara za košnicu je lepa cena, voleli bi naravno da je nešto viša, ali kao što i ministar kaže toliki je budžet i ne može više od toga. To znači da na 10 košnica dobijamo 7.200 dinara, a na 100 košnica 72.000 dinara subvencija. Ako dobijemo i gorivo, i rešimo veliki problem registracije prikolica, koje koristimo nekoliko puta godišnje, a veliki je trošak, onda ćemo biti prezadovoljni, kaže Spasojević i dodaje da med treba jesti svaki dan, kao preventiva, a ne lek.\nSpasojević poručuje kupcima da tegla po ceni od 300 dinara ne može biti valjana i da nije pravi med u pitanju, jer se cene kreću 500 dinara po tegli u Bačkoj Topoli, zbog ekonomskih prilika, a od 800 do 1.200 dinara u Novom Sadu.\nDžaba sve kada mi proizvedemo i onda moramo da idemo u minimalnu cenu, jer neko na pijaci prodaje za 300 dinara, ali ljudi moraju da znaju da taj med po toj ceni, ne može biti pravi, zaključio je Spasojević.\nTekst: M. Stakić\nRelated tags : branislav nedimovićmirko spasojevićpčelari bačka topolasaša srdićsubvencije za pčelareudruženje pčelara bačka topola\n6. oktobra 2020.02113\n2. novembra 2021.0491\n3. avgusta 2021.0241\n1. jula 2022., 06:07


U železari u Smederevu ugašena jedna visoka peć | Boom93\nKineska kompanija HBIS, vlasnik železare u Smederevu zaustavila je proizvodnju u jednoj od dve visoke peći, potvrđeno je Tanjugu u toj kompaniji. Ovakvu odluku, kako navode u HBIS-u, doneli su zbog krize na tržištu uslovljene pandemijom novog koronavirusa.\n„Razlozi gašenja Visoke peći broj 1 su uticaj kvota na izvoz našeg čelika u zemlje Evropske unije i smanjena potražnja za čelikom na tržištu, jer su mnogi naši klijenti obustavili proizvodnju usled pandemije koronavirusa”, kažu u železari.\n„Kada budu stvoreni tržišni uslovi za ponovno pokretanje, peć će biti vraćena u pogon kompanije”.\nKada je reč o zaposlenima koji se, navode, vraćaju na radna mesta, krizni štab te kompanije je primenio niz mera, zasnovanih na iskustvima iz Kine, kao i na direktivama Kriznog štaba Republike Srbije. Te mere su se, dodaju, pokazale efikasnim u zaštiti svih koji rade u kompaniju od zaraze koronavirusom.\nOznakeHBIS Smederevo Visoka peć Železara\nDržava traži zainteresovane za vodoprivrednu firmu Smederevo\nPrivredna komora Srbije: Uspešni onlajn susreti privrednika iz 25 zemalja


Novu godinu košarkašice su započele pobedom - Srbobran Danas\nNovu godinu košarkašice su započele pobedom\nKategorija: Košarka, Sport\nIako je po prethodnom planu nastavak košarkaške sezone trebao biti dosta kasnije, Ženski košarkaški klub „Srbobran“ odigrao je prvu zvaničnu utakmicu u 2021. godini već 10. januara. Reč je o zaostalom meču 9. kola Druge lige Srbije, koja je odigrana u Požegi, gde je domaćin bila tamošnja ekipa „Sloga“.\nJasno je svima, pa i čelnicima Košarkaškog Saveze Srbije, da je ovako rano startovanje takmičenja rizizično jer igračice su još u decembru prekinule trenažni proces, slavili su se novogodišnji praznici, i sigurno je da se gubi na kvalitetu igre, a da ne govorimo o velikim šansama za povrede. Ipak prisutan je zaostatak u neodigranim mečevima, nastao usled epidemije kovida, koji se mora nadoknaditi kako bi prvenstvo moglo regularno da se privede kraju.\nUtakmica u Požegi igrala se u nedelju od 16:30, a dug put koji su Srbobranke prešle kao da im je koristio. Nije prvi put da na najudaljenijim gostovanjima devojke iz autobusa odmah izađu na parket i zatim odigraju odlično. Moguće je da duga vožnja utiče na igračice da budu potpuno smirene, da vreme utrošeno u putu iskoriste za formiranje pozitivnih misli, na druženje i međusobno povezivanje, na stvari koje jednu ekipu čini pobedničkim timom.\nUtakmicu nije krasio veliki broj datih poena, što je i očekivano, ali je zato karakter u igri Srbobranki bio čvrst. Rezultatski gledano bila je ovo neizvesna utakmica, sa malim viškom koševa na strani gošći, što je bio slučaj tokom gotovo cele utakmice. Po četvrtinama rezultat se kretao: u prvoj 13:16, druga 15:17, „Sloga“ uspeva da dobije treću sa 11:10, a četvrtu ponovo uzimaju „Belle“ 9:12, što u konačnom rezultatu iznosi 48:55 za ŽKK „Srbobran“.\nNajkorisnija igračica pobedničkog tima, ali i cele utakmice, bila je izuzetna Mirjana Zorić, ona je ubacila 17 poena, uz jednu trojku, 7 skokova, asistenciju i ukradenu loptu. Kapiten Jelena Curaković nije zaostajala sa 13 poena, takođe jednom trojkom, uz 12 skokova, Slađana Lukić ubacila je 11 poena i zabeležila 3 skoka, neizostavna Tisa Šućurović ostvarila je 7 poena uz jednak broj skinutih lopti, Mirjana Đokić 5 poena, Tamara Kasa 2 postignuta poena. Tokom igre koševe nisu dale, ali su doprinele pobedi skokovima i asistencijama: Livija Guljaš, Mila Ivetić, Dunja Kulačin i Larisa Vijatov.\n„Pre svega bih čestitala protivničkoj ekipi na fer i korektnoj igri. Što se tiče naše igre, nije bila baš najsjajnija i nismo mogle da uspostavimo ‘onaj’ naš ritam. Borile smo se, imale smo veliku želju i mislim da je svaka od nas dala svoj maksimum, i eto trud se na kraju isplatio. Čestitam i mojim devojkama, izborile smo se da početak ove godine obeleži pobeda, što će nadam se najaviti jednake rezultate i u nastavku sezone. Idemo dalje još jače“, ne manjka optimizma u rečima raspoložene Mirjane Mike Zorić, kako i treba da bude na startu novog takmičarskog ciklusa.\nJednako zadovoljan rezultatom, ali i nekim segmentima prikazane igre, bio je i trener srbobranskog tima, Slobodan Subić: „Utakmica sama po sebi nije obilovala kvalitetom, što i rezultat pokazuje, ali mi je drago što smo na teren izašli hrabro sa željom da se takmičimo i na kraju pobedili. Rekao bih da smo se na vreme prilagodili uslovima za igru, imali veliku želju, da mlađe igračice sve bolje koriste svoje minute, ali da su na kraju kada se lomilo iskusnije igračice preuzele odgovornost i mirno utakmicu privele kraju. Radili smo na prethodnim treninzima na otklanjanju nekih nedostatka u igri, posebno bih pohvalio taj deo, i istakao da je zadovoljstvo biti trener ekipe koja želi da sve dogovore sprovede u delo, bori se srcem na terenu i veruje u ono što radimo i želimo! Pobeda znači puno za samopouzdanje, a naravno i u borbi za poziciju na tabeli, ali okrećemo se već sledećem meču, radimo dalje i očekujemo još bolje partije“, rekao je Subić.\n17. januara 2021., 09:30\nPrognoza - 18. januara 2021.\nPrognoza - 19. januara 2021.\nPrognoza - 20. januara 2021.


Magazin Intermezzo – Kladionice – Legla zla i nezakonja pred licem pravde\nKladionice – Legla zla i nezakonja pred licem pravde\nInspektori Federalne Uprave inspekcije ovih dana na području Hercegovine i srednje Bosne, intezivno pretresaju središta bh. kladionica.\nPotvrdio je ovo za Svevijesti.ba Ibrahim Tirak, direktor Uprave inspekcija Federacije BiH, koji kaže da inspektori provjeravaju radno-pravni status u kladionicama.\n"Inspektori su već bili na području Mostara, Čitluka, Širokog Brijega i Travnika gdje su koncentrisane centrale kladionica i njihova vlasnička struktura.\nProvjerava se radno-pravni odnos, dakle radno vrijeme, plaćanje doprinosa i ostala dokumentacija", kaže Tirak i dodaje da će više informacija javnosti biti dostupno naredne sedmice kada inspektori okončaju provjere.\nPrema saznanjima ovog portala ovo bi mogla biti jedna od najvećih poslijeratnih afera obzirom da se radi o bogaćenju kladioničarske mafije na uštrb radnika i države, a u pitanju su sasvim sigurno višemilionski iznosi.\nRadnica jedne mostarske kladionice (ime poznato redakciji) ispričala je kako je u periodu od 2000. do 2008. bila prijavljeni radnik, no da su joj samo u prve dvije godine bili plaćani svi doprinosi.\n"Sada u radnoj knjižici imam prazninu od šest godina. Da stvar bude gora prilikom aplikacije za novi posao nisam mogla otpočeti radni odnos upravo iz razloga jer ranija radna knjižica nije mogla biti zaključena. Da ne govorim kakavi su problemi sa zdravstvenim osiguranjem. Ovo se može desiti samo kod nas", kaže sagovornica.\nOna i dvadesetak drugih bivših uposlenica iste kladionice nedavno su angažovale advokata koji će pokušati da im obezbijedi isplatu radom zarađenih i zakonom predviđenih novčanih sredstava.\nOštećene radnice svakako nisu jedini problem sa kojim će se suočiti kladioničarska mafija. Na red će, nakon provjere nadlažnih inspekcija, sasvim sigurno doći i potraživanja države kojoj je godinama pravljena ogromna šteta.\nNedavno se u kladionici u Sarajevu ugasio jedan život. Žalosna je činjenica da se kod nas stvari, pa i nadležne inspekcije, pokreću doslovno s "mrtve tačke". S toga i zaključak i nada da u ovoj aferi pored vlasnika kladionica, neće biti zaobićene i nadležne inspekcije koje su sve do sada zatvarale oči pred ovom strašnom pojavom.\nTri kladionice u RS duguju više od 1,7 miliona KM\nNema krize za sportske kladionice\nInspektori u avgustu obavili 1.318 nadzora


Najoštrije osuđujemo nedovoljno angažovanje države u sprečavanju nasilja u porodici! - Bebac.com\nNajoštrije osuđujemo nedovoljno angažovanje države u sprečavanju nasilja u porodici!\n18.07.2017. / Izvor: Bebac.com\nZa mesec dana od usvajanja novog Zakona o sprečavanju nasilja u porodici, ubijeno je pet žena i jedno dete\nPored najstrožije kazne za nasilje i ubistvo, zahtevamo i odgovornost svih institucija koje su u svojoj nadležnosti bile u obavezi da spreče da do nasilja i na kraju fatalnog ishoda i dođe.\nRoditeljski portal Bebac pridružuje se protestu preko 100 organizacija civilnog društva, članica Mreže organizacija za decu Srbije (MODS) i Mreže Žene protiv nasilja uz podršku Autonomnog ženskog centra povodom propusta državnih institucija da zaustave nasilje u porodici.\nZa nepunih mesec i po dana od usvajanja novog Zakona o sprečavanju nasilja u porodici, ubijeno je pet žena i jedno dete. Takođe, od početka godine je u porodičnom nasilju ubijeno 18 žena.\nIako se ocenjuje da je novi Zakon dobar, te da su kazne strože nego u pojedinim državama Evrope, postavljamo jednostavno pitanje:\nKo je odgovoran za ove zločine?\nDržava nije u stanju da spreči nasilje u porodici\nU prethodnih desetak dana desila su se dva slučaja ubistva u kojima su stradale dve žene i jedno dete, a zajedničko za oba slučaja je brakorazvodna parnica, mesto ubistva Centar za socijalni rad, kao i prethodno zabeleženo nasilje u porodici.\nPored Centra za socijalni rad, zakazale su i druge institucije, ministarstva i državni organi koji nisu u stanju da zaštitite svoje građane od nasilja čak i kada za to postoje jasna upozorenja.\nSmatramo da je ključni uzrok ovog problema društva loše uspostavljen sistem – loš rad sudstva i centara za socijalni rad, njihova loša koordinacija, nedovoljno poznavanje struke, nedosledno sprovođenja zakona kao i loša procena nasilnika i nasilja.\nNasilje je u porastu i poprima sve bizarnije oblike. Stoga insistiramo da država konačno počne da sprovodi politiku sprečavanja nasilja u porodici i pozivamo na uspostavljanje sistema u kojem postoji dosledno sprovođenje zakona, odgovoran rad policije, tužilaštva i sudstva nazaštiti psihičkog i fizičkog integriteta žrtava nasilja, angažovanje stručnih, a ne partijskih kadrova u nadležnim ustanovama, te stalnu edukaciju i usavršavanje već postojećih.\nZahtevamo i od novinara, svih medija, da prestanu da budu informativni servis lošeg sistema i strategija, da ne pristupaju nasilju u porodici senzacionalistički već da u skladu sa svojom radnom praksom i etikom, ukažu na propuste koji doprinose da nasilje poprima sve veće razmere.\nSprečimo nova ubistva!\nPridružujemo se protestu 100 organizacija povodom propusta državnih institucija da zaustave nasilje u porodici uz apel da se pod hitno preduzmu sve mere kako bi se sprečile nove žrtve porodičnog nasilja.\nMreže 100 organizacija iskazale protest protiv nasilja u porodici!\nTražimo od sudova da hitno preispitaju sve nepravnosnažne odluke o viđanju dece sa očevima koji su činili nasilje. Tražimo od centara za socijalni rad da obustave sva viđanja u kontrolisanim uslovima za koje ne postoji sudska odluka i da preispitaju sve slučajeve u kojima je prijavljivano nasilje kako bi procenili rizik od daljeg nasilja prema ženama i deci i predložili mere radi obezbeđivanja njihove zaštite.\nNačin viđenja i mesto susreta deteta i roditelja treba da budu određeni u skladu sa prethodno podrobno procenjenim bezbednosnim rizicima i da za svaki konkretan slučaj postoji individualni bezbednosni plan.\nProfesionalci iz sistema socijalne zaštite i pravosuđa treba primarno da se rukovode najboljim interesom deteta. Podsećamo da dete ima pravo da održava kontakt sa roditeljem kojem nije povereno u skladu sa najboljim interesom deteta. Insistiranje na održavanju kontakta deteta sa roditeljem u slučajevima kada postoji partnersko nasilje i nasilje nad decom nespojivo je sa pravom deteta na ostvarivanje kontakta sa roditeljem.\nNajbolji interes deteta nije održavanje kontakta sa roditeljem koji je nasilan prema majci i prema detetu.\nUtvrđivanje propusta i odgovornosti samo jedan korak\nU najboljem interesu dece, kao i žena, je da ne viđaju nasilnika i svako dalje insistiranje institucija na ovoj praksi samo povećava rizik od novih ubistava.\nU oba slučaja ubistava žena i dece u proteklih deset dana, u toku je bio postupak za razvod braka. U periodu kada žena sa decom pokušava da napusti nasilnika, a nasilnik shvati da gubi kontrolu nad njima, nasilje se pojačava, a prekid partnerstva ili razvod braka jedan je od ključnih rizika za eskalaciju nasilja. Profesionalci iz sistema socijalne zaštite i pravosuđa ne smeju da ignorišu ovaj rizik i omogućavaju nasilniku viđanje sa detetom i susrete sa ženom.\nUtvrđivanje propusta i odgovornosti povodom ovih slučajeva je prvi i samo jedan korak u daljem delovanju.\nSAOPŠTENJE Mreže organizacija za decu Srbije (MODS), Mreže Žene protiv nasilja i Autonomnog ženskog centra >>>\nDuo i trio sistemi na popustu u Aksi\nAnanas je prirodna riznica enzima, vitamina i minerala\nMsm da je greska ici bilo sta preko socijalnih radnika da sam ih poslusala vec bi davno bila pod zemljom,ima dosta njih sto primaju mito podrzavam sve akcije peotiv nasilja u porodici narocito protiv nasilja nad decom\nDrzava najvise treba da se angazuje oko ovog tako izrazenog problema u nasem drustvu, ali drustvo mora da ohrabri sistem tako sto nece okretati glavu i ignorisati ocigledno neprihvatljivo ponasanje tih nasilnika. Svi moramo otvoreno da se suprotstavimo svakome ko maltretira svoju suprugu i to sa... Čitaj dalje\nSvaka reč je na mestu....